Euroopa Parlamendi ja nõukogu määrus (EÜ) nr 767/2009, 13. juuli 2009 , sööda turuleviimise ja kasutamise kohta, millega muudetakse Euroopa Parlamendi ja nõukogu määrust (EÜ) nr 1831/2003 ning tunnistatakse kehtetuks nõukogu direktiivid 79/373/EMÜ, 82/471/EMÜ, 83/228/EMÜ, 93/74/EMÜ, 93/113/EÜ ja 96/25/EÜ, komisjoni direktiiv 80/511/EMÜ ning komisjoni otsus 2004/217/EÜ (EMPs kohaldatav tekst)\n21/09/2009; jõustumine avaldamise kuupäev + 20 vt artikkel 13\n21/09/2009; Osaline kohaldamine vt artikkel 33\n01/09/2010; Kohaldamine vt artikkel 33\nCOD 2008/0050, EMP tähtsus\nDraft regulation Amending the Annexes for the labelling of compound feed and pet food;\nRepeal 31970L0524 Osaline kehtetuks tunnistamine artikkel 16 01/09/2010\nAmendment 32003R1831 Muudatus artikkel 16.1 01/09/2010\nAmendment 32003R1831 Asendamine artikkel 16.3 01/09/2010\nAmendment 32003R1831 Asendamine artikkel 16.4 01/09/2010\nCorrected by 32009R0767R(01) (PL, DE, SV, DA, FR)\nCorrected by 32009R0767R(02) (GA)\nCorrected by 32009R0767R(03) (EL)\nCorrected by 32009R0767R(04) (HU)\nCorrected by 32009R0767R(05) (SL)\nDerogated in 32010R0454 osaline erand artikkel 33 L2 16/06/2010\nAmended by 32010R0568 Muudatus lisa 3 CH1 01/09/2010\nAmended by 32010R0939 A.IV 10/11/2010\nAmended by 32017R2279 Lisamine lisa VIII punkt 3 01/01/2018\nAmended by 32017R2279 Asendamine lisa VIII punkt 1 01/01/2018\nAmended by 32017R2279 Asendamine lisa VII 01/01/2018\nAmended by 32017R2279 Asendamine lisa IV lk A 01/01/2018\nAmended by 32017R2279 Asendamine lisa II punkt 3 punkt (b) 01/01/2018\nAmended by 32017R2279 Asendamine lisa VI 01/01/2018\nAmended by 32018R1903 Asendamine lisa VI peatükk I punkt 7 26/12/2018\nAmended by 32018R1903 Asendamine lisa VII peatükk I punkt 8 26/12/2018\nAmended by 32018R1903 Asendamine (DE) lisa VI peatükk I punkt 3 TABL TEXT 26/12/2018\nAmended by 32018R1903 Asendamine (ES, CS, DE, ET, EL, EN, HR, IT, LT, LV, HU, MT, PL, RO, SK, SL, SV) lisa V tabeli veerg 3 Tekst 26/12/2018\nAmended by 32018R1903 Asendamine (ES, CS, DE, ET, EL, EN, HR, IT, LT, LV, HU, MT, PL, RO, SK, SL, SV) lisa II punkt 5 26/12/2018\nAmended by 32018R1903 Asendamine (DE) lisa IV osa A punkt 2 TEXT 26/12/2018\nAmended by 32018R1903 Asendamine (DE) lisa VI peatükk II punkt 1 TABL 26/12/2018\nAmended by 32018R1903 Asendamine lisa IV osa A PT 2 tabeli veerg 2 TEXT 26/12/2018\nEUROOPA PARLAMENDI JA NÕUKOGU MÄÄRUS (EÜ) nr 767/2009,\nsööda turuleviimise ja kasutamise kohta, millega muudetakse Euroopa Parlamendi ja nõukogu määrust (EÜ) nr 1831/2003 ning tunnistatakse kehtetuks nõukogu direktiivid 79/373/EMÜ, 82/471/EMÜ, 83/228/EMÜ, 93/74/EMÜ, 93/113/EÜ ja 96/25/EÜ, komisjoni direktiiv 80/511/EMÜ ning komisjoni otsus 2004/217/EÜ\nvõttes arvesse Euroopa Ühenduse asutamislepingut, eriti selle artiklit 37 ning artikli 152 lõike 4 punkti b,\nInimeste ja loomade tervise kaitse kõrge taseme saavutamine on toidualaste õigusnormide üks põhieesmärke, nagu on sätestatud Euroopa Parlamendi ja nõukogu 28. jaanuari 2002. aasta määruses (EÜ) nr 178/2002 (millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused) (3). Selles määruses on kehtestatud ka põhimõte „talust toidulauale” ning nimetatud sööta toiduahela alguse tundlikuks etapiks. Rahvatervise kaitse kõrge taseme tagamine on käesoleva määruse üks põhieesmärkidest.\nSööda tootmine on tähtis siht Euroopa põllumajandustoodetele, võttes arvesse, et enamik sööda tootmises kasutatud materjalidest koosneb asutamislepingu I lisas loetletud põllumajandustoodetest. Lisaks sellele on sööt äärmiselt oluline viiele miljonile ühenduse loomakasvatajale, kuna sööt on peamine kulutegur.\nSööt võib esineda söödamaterjalide, segasööda, söödalisandite, eelsegude või ravimsööda kujul. Söödalisandite turustamise eeskirjad on sätestatud Euroopa Parlamendi ja nõukogu 22. septembri 2003. aasta määruses (EÜ) nr 1831/2003 (loomasöötades kasutatavate söödalisandite kohta) (4) ning ravimsöötade turustamise eeskirjad nõukogu 26. märtsi 1990. aasta direktiivis 90/167/EMÜ (millega kehtestatakse ravimsöötade ühenduses valmistamise, turuleviimise ja kasutamise tingimused) (5).\nAjakohastada tuleb järgmiseid kehtivaid õigusakte söödamaterjali ja segasööda (sealhulgas lemmikloomatoidu) ringluse ja kasutamise kohta: nõukogu 2. aprilli 1979. aasta direktiiv 79/373/EMÜ (segasööda turustamise kohta), (6) nõukogu 13. septembri 1993. aasta direktiiv 93/74/EMÜ (eritoitmiseks mõeldud söötade kohta) (7) (dieetsööt), nõukogu 29. aprilli 1996. aasta direktiiv 96/25/EÜ (mis käsitleb söödatoorainete ringlust ja kasutamist) (8) ning nõukogu 30. juuni 1982. aasta direktiiv 82/471/EMÜ (teatavate loomasöötadena kasutatavate toodete kohta) (9) (biovalgud), ning asendada need ühe määrusega. Selguse huvides tuleks nõukogu 18. aprilli 1983. aasta direktiiv 83/228/EMÜ (teatavate loomasöötades kasutatavate toodete hindamissuuniste kinnitamise kohta) (10) ning komisjoni 2. mai 1980. aasta direktiiv 80/511/EMÜ (millega lubatakse teatavatel juhtudel turustada segasööta pitseerimata pakendites või mahutites) (11) kehtetuks tunnistada.\nDirektiivi 79/373/EMÜ käesoleva määrusega kehtetuks tunnistamise tõttu tuleks kehtetuks tunnistada ka nõukogu 14. detsembri 1993. aasta direktiiv 93/113/EÜ (mis käsitleb ensüümide, mikroorganismide ja neid sisaldavate valmististe loomasöötades kasutamist ja turustamist) (12). Samuti, võttes arvesse direktiivi 79/373/EMÜ kehtetuks tunnistamist ning asjaolu, et käesolev määrus sisaldab eeskirju lisandeid sisaldava sööda märgistamiseks, tuleks kehtetuks tunnistada ka nõukogu 23. novembri 1970. aasta direktiivi 70/524/EMÜ (söödalisandite kohta) (13) artikkel 16, mis jäi jõusse pärast määrusega (EÜ) nr 1831/2003 direktiivi 70/524/EMÜ kehtetuks tunnistamist.\nErinevalt määruses (EÜ) nr 178/2002 esitatud toidu mõistest ei kuulu sööda mõiste alla vesi. Lisaks sellele ei peaks käesolev määrus hõlmama tingimusi söödas kasutatava vee kohta, kuna vett loomade söötmise eesmärgil ei turustata. Sellegipoolest tuleks käesolevat määrust kohaldada veega kasutatava sööda suhtes. Teisest küljest on vee kasutamine söödakäitlemisettevõtetes reguleeritud Euroopa Parlamendi ja nõukogu 12. jaanuari 2005. aasta määrusega (EÜ) nr 183/2005 (millega kehtestatakse söödahügieeni nõuded), (14) milles sätestatakse, et vajaduse korral tuleb alati kasutada puhast vett ohtliku saastumise ärahoidmiseks ning et sööda valmistamisel kasutatav vesi peaks olema sobiva kvaliteediga.\nVõttes arvesse sööda ja toiduahela saastumise ohtu, on kohane, et käesolevat määrust kohaldatakse nii toidu tootmise eesmärgil peetavate loomade kui ka mitte toidu tootmise eesmärgil peetavate loomade, sealhulgas metsloomade sööda suhtes.\nSöödakäitlejate kohustusi, mis on sätestatud määruses (EÜ) nr 178/2002 ning määruses (EÜ) nr 183/2005, tuleks kohaldada mutatis mutandis selliste loomade sööda suhtes, keda ei peeta toidu tootmise eesmärgil.\nKäesoleva määruse täitmise tagamiseks tuleks liikmesriikides läbi viia ametlikke kontrolle kooskõlas Euroopa Parlamendi ja nõukogu 29. aprilli 2004. aasta määrusega (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) (15). Nende kontrollide käigus tuleks lisaks kohustuslikele märgistusandmetele kontrollida ka vabatahtlikke märgistusandmeid. Koostisosade andmete kontrollimise võimaldamiseks tuleks kindlaks määrata märgistusel esitatud väärtuste lubatud erinevused.\nSööda ohutusega seotud riskide maandamiseks peaks käesoleva määruse lisasse lisama nende materjalide loetelu, mille turuleviimine loomade söötmise eesmärgil on keelatud vastavalt komisjoni otsusele 2004/217/EÜ, (16) koos nende materjalide loeteluga, mille turuleviimine loomade söötmise eesmärgil on piiratud. Sellise lisa olemasolu ei tohiks aga tõlgendada nii, nagu oleks kõik selles loetlemata tooted ohutud.\nVahetegemine söödamaterjali, söödalisandite ja muude toodete, nagu näiteks veterinaarravimite vahel mõjutab nende toodete turuleviimise tingimusi. Söödamaterjalid on eelkõige ette nähtud loomade vajaduste (näiteks energia, toitained, mineraaltoitained või toidu kiudained) rahuldamiseks. Harilikult ei ole need keemiliselt täpselt määratletud, välja arvatud peamised toitainelised koostisosad. Söödamaterjali objektiivsest kasutusest tuleks välja jätta teaduslike hinnangutega põhjendatavad ja üksnes söödalisandite või veterinaarravimite puhul lubatud mõjud. Seepärast on asjakohane koostada selliste toodete tüüpide eristamiseks mittesiduvad suunised. Põhjendatud juhtudel tuleks komisjonile anda volitus selgitada, kas toote puhul on tegemist söödaga käesoleva määruse tähenduses.\nDirektiivis 79/373/EMÜ kehtestatud täiendsööda määratlus on põhjustanud mitmes liikmesriigis kohaldamise käigus probleeme. Määruse (EÜ) nr 183/2005 kohaldamiseks on asjakohane selgitada täiendsööda ja eelsegude vahelist erinevust.\nÕigusakti ühetaolise kohaldamise võimaldamiseks ei tohiks söödamaterjalid ja täiendsööt sisaldada söödalisandeid üle teatava taseme. Kõrgelt kontsentreeritud sööta, nagu mineraale sisaldavad lakukivid, võib siiski kasutada otseseks söötmiseks, kui selle koostis vastab asjaomase kasutusotstarbe suhtes erisöötmise eesmärgile. Sellise sööda kasutustingimused tuleks esitada märgistusel, et tagada päevaratsiooni söödalisandite sisalduse nõuete järgimine.\nDirektiiv 82/471/EMÜ püüab parandada otsese või kaudse valguallikana kasutatavate söötade tarnimist ühenduses. Selle direktiiviga nõutakse turuleviimise-eelseid lubasid kõikvõimalikele biovalkudele. Sellegipoolest on välja antud väga vähe uusi lubasid ja valgurikaste söötade puudus on jätkuvalt ilmne. Seega on üldine turuleviimise-eelse loa nõue osutunud takistavaks ja ohutusealaseid riske võiks maandada pigem turujärelevalve raames ohtlike toodete keelamise teel. Juhul kui biovalgu riskianalüüs on negatiivne, tuleks selle ringlus või kasutamine keelata. Seega tuleks kaotada biovalkude üldise turuleviimise-eelse loa erinõue, mille tulemusel oleks nende toodete ohutussüsteem samasugune kui kõigil teistel söödamaterjalidel. See ei tohiks mõjutada teatavate biovalkude kohta kehtivaid piiranguid või keeldusid.\nKomisjoni 5. märtsi 2008. aasta direktiiviga 2008/38/EÜ (milles koostatakse eritoitmiseks mõeldud söötade sihtkasutuse nimekiri) (17) rakendatud direktiivi 93/74/EMÜ sätted on osutunud hästi toimivaks. Selle raames koostatud kasutusotstarvete nimekiri tuleks seega säilitada ning käesolevasse määrusesse tuleks lisada sätted selle ajakohastamiseks. Kui teadusliku ja tehnoloogilise teabe põhjal on alust uskuda, et kõnealuse sööda kasutamine ei pruugi vastata kavandatud erisöötmise eesmärgile, või kui sellisel söödal võib olla kahjulik mõju loomade või inimeste tervisele, keskkonnale või loomade heaolule, tuleks selliste söötade tõhususe ja ohutuse suhtes konsulteerida eelkõige Euroopa Toiduohutusametiga.\nSööta käsitlevate väidete kasutamisel tuleks arvestada eelkõige teadusliku põhjendatusega ning väiteid kasutavad söödakäitlejad peaksid olema võimelised neid põhjendama. Väite teaduslikuks põhjendamiseks võetakse arvesse kõiki kättesaadavaid teaduslikke andmeid ning kaalutakse tõendeid.\nMärgistamine täidab jõustamise, jälgitavuse ja kontrolli eesmärke. Lisaks peaks märgistamine andma ostjatele vajalikku teavet, et neil oleks võimalik teha oma vajadustest lähtuv optimaalne valik, ning see peaks olema järjekindel, sidus, läbipaistev ja arusaadav. Kuna ostjad, eelkõige loomakasvatajad, teevad oma valikuid ka mujal kui müügikohas, kus neil on võimalik sööda pakendit lähedalt uurida, ei pea nõuded märgistusel esitatava teabe kohta kehtima mitte üksnes toote märgistuste, vaid ka muu müüja ja ostja vahelise suhtluse suhtes. Lisaks tuleks neid põhimõtteid kohaldada ka sööda esitamisviisi ja reklaami suhtes.\nMärgistamisel esitatakse kohustuslik ja vabatahtlik teave. Kohustuslik teave peaks hõlmama vastavalt söödamaterjali või segasööda märgistamise üld- ja erinõudeid ning dieetsööda, saastunud materjalide ja lemmikloomatoidu puhul lisanõudeid.\nPraegune olukord söödamaterjali valmistamisprotsessist ja abiainetest pärinevate keemiliste lisandite suhtes ei ole rahuldav. Et tagada söödaohutuse kõrge tase ja seeläbi rahvatervise kõrgetasemeline kaitse ning et parandada läbipaistvust, tuleks vastu võtta selliste keemiliste lisandite aktsepteeritavad tasemed kooskõlas määruses (EÜ) nr 183/2005 osutatud hea tavaga.\nHästi toimib põhimõte, et märgistada tuleb üksnes teatavaid söödalisandeid, kui neid kasutatakse söödamaterjalis ja segasöödas. Siiski tuleb ajakohastada ja uuendada määrusest (EÜ) nr 1831/2003 tulenevat liigitust, kuna eriti lemmikloomapidajaid võib mõne söödalisandi märgistus eksitada.\nVeiste spongioosse entsefalopaatia ja dioksiini kriisi tõttu kehtestati 2002. aastal Euroopa Parlamendi algatusel Euroopa Parlamendi ja nõukogu 28. jaanuari 2002. aasta direktiiviga 2002/2/EÜ (millega muudetakse nõukogu direktiivi 79/373/EMÜ segasööda ringlusse laskmise kohta) (18) nõue märkida kõigi segasöödas sisalduvate söödamaterjalide massiprotsent. Lisaks sellele on määruse (EÜ) nr 178/2002 ja määruse (EÜ) nr 183/2005 ning nende rakendusmeetmete tulemusel oluliselt paranenud sööda- ja toiduohutus, eelkõige selle tulemusel, et on pööratud tähelepanu sööda- ja toidukäitlejate vastutusele, parandatud jälgitavuse süsteemi, kehtestatud ohuanalüüsi ja kriitiliste kontrollpunktide süsteemi (HACCP) põhimõte söödakäitlemisettevõtetes ja loodud söödakäitlemisettevõtete heade hügieenitavade suunised. Pidades silmas toidu- ja söödaalasele kiirhoiatussüsteemile (RASFF) riskist teatamise positiivseid saavutusi, ei ole kõigi segasöödas sisalduvate söödamaterjalide massiprotsendi märgistusel esitamise kohustus enam söödaohutuse kõrge taseme ja seeläbi rahvatervise kõrgetasemelise kaitse tagamise eesmärgi saavutamiseks vajalik. Täpse protsendi võib siiski märkida vabatahtlikult ostjate piisava teavitamise eesmärgil. Lisaks sellele ja arvestades, et pädevatel asutustel on juurdepääs teabele segasöödas sisalduvate söödamaterjalide täpsete massiprotsentide kohta, peaksid nad olema võimelised mis tahes kiireloomulisuse korral, mis on seotud inimeste või loomade tervise või keskkonnaga, ning kooskõlas Euroopa Parlamendi ja nõukogu 29. aprilli 2004. aasta direktiiviga 2004/48/EÜ (intellektuaalomandi õiguste jõustamise kohta) (19) andma ostjatele täiendavat teavet.\nSellistel juhtudel, kui segasööda märgistusel on rõhutatud söödamaterjali, tuleks ostja nõuetekohase teavitamise ja eksitamise vältimise huvides siiski nõuda materjali täpse massiprotsendi märkimist.\nSegasöödas sisalduvate söödamaterjalide esitamine massi järgi kahanevas järjestuses annab juba olulist teavet koostisosade kohta. Teatud valdkondades, kus tootjal ei ole kohustust andmeid märkida, peaks ostjal olema võimalik küsida lisateavet. Sellistel juhtudel tuleks säilitada märgitud väärtuse kõikumine ± 15 % ulatuses.\nTuleks kaitsta tootjate intellektuaalomandi õigusi. Selliste intellektuaalomandi õiguste jõustamiseks tuleks kohaldada direktiivi 2004/48/EÜ. Tuleks tunnustada ka asjaolu, et segasööda kvantitatiivset koostist võib erinevalt selles sisalduvate söödamaterjalide nimedest käsitleda teatud tingimustel konfidentsiaalse teabena, mida tuleb kaitsta.\nEuroopa Parlamendi ja nõukogu 7. mai 2002. aasta direktiivi 2002/32/EÜ (loomatoidus leiduvate soovimatute ainete kohta) (20) ei kohaldata ülemäärases koguses soovimatuid aineid sisaldava sööda märgistamise suhtes. Seetõttu tuleks kehtestada sätted, et tagada nõuetekohane märgistamine ning kõnealuse direktiivi artiklis 5 sätestatud lahjendamise keelu nõuetekohane rakendamine kuni saastunud ained on detoksifitseeritud määruse (EÜ) nr 183/2005 artikli 10 lõigete 2 või 3 kohaselt tunnustatud detoksifitseerimisettevõtte poolt või kuni nad on puhastatud.\nMärgistamise üldnõuetest tuleks ette näha erandid juhuks, kui nende nõuete kohaldamine ei ole vajalik inimeste või loomade tervise või tarbijate huvide kaitsmiseks ja koormaks liigselt tootjat või märgistamise eest vastutavaid söödakäitlejaid. Kogemusele tuginedes tuleks sellised erandid ette näha eelkõige sellise sööda puhul, mida üks põllumajandustootja tarnib teisele põllumajandustootjale kasutamiseks tema põllumajandusettevõttes, samuti väiksemate koguste, segasööda, milles ei ole üle kolme söödamaterjali, ning tervetest taimedest tehtud graanulite, seemnete ja viljade segude puhul.\nÜldjuhul tuleks segasööta turustada pitseeritud mahutites, kuid asjakohased erandid tuleks sätestada juhuks, kui selle nõude kohaldamine ei ole vajalik inimeste või loomade tervise või tarbijate huvide kaitsmiseks ning koormaks liigselt söödakäitlejaid.\nDirektiivi 96/25/EÜ lisa B osas ja direktiivi 82/471/EMÜ lisa veergudes 2–4 on esitatud teatavate söödamaterjalide nimetuste, kirjelduste ja märgistamise nõuete loetelud. Nimetatud loetelud lihtsustavad tootja ja ostja vahelist teabevahetust toote omaduste kohta. Sidusrühmade julgustamise kogemus vabatahtlike standardite kehtestamiseks ühenduse söödahügieeni suuniste abil on olnud igas mõttes positiivne. Pikema ja kasutajate teabevajadusi paremini rahuldava loetelu saaksid koostada pigem sidusrühmad kui seadusandja. Sidusrühmad saavad otsustada oma panuse suuruse üle, lähtudes söödamaterjalide loetelu väärtusest. Seepärast on soovitav luua söödamaterjalide mitteammendav kataloog, mida söödakäitlejad saavad kasutada vabatahtlikult, välja arvatud söödamaterjali nimetuse kasutamine.\nÜhenduse söödamaterjalide kataloogi esialgse versiooni peaksid moodustama direktiivi 96/25/EÜ lisa B osas ja direktiivi 82/471/EMÜ lisa veergudes 2–4 esitatud söödamaterjalide loetelud. Seda esialgset versiooni tuleks seejärel täiendada sidusrühmade algatusel lähtudes nende huvidest, sealhulgas uute söödamaterjalide lisamisega.\nLäbipaistvuse huvides on asjakohane, et sidusrühmade esindajatele teatatakse kataloogis loetlemata söödamaterjalidest kohe, kui selline söödamaterjal viiakse esimest korda turule.\nTänapäevane märgistamine soodustab konkurentsile rajatud turukeskkonda, kus dünaamilised, tõhusad ja uuenduslikud ettevõtjad saavad märgistamise võimalusi oma toodete müügiks täiel määral ära kasutada. Võttes arvesse ettevõtetevahelist suhet kariloomade sööda turustamisel ning lemmikloomatoidu tootja ja ostja vahelist suhet, võiksid hea märgistamise eeskirjad nendes kahes valdkonnas olla kasulikud vahendid tänapäevase märgistamise eesmärkide saavutamiseks. Eeskirjades tuleks kehtestada sätted, mis võimaldaksid ostjatel teha teadlikke valikuid. Nendes tuleks anda ka märgistamise eest vastutavale isikule olulisi juhiseid märgistamise erinevate elementide kohta. Nad võivad olla abiks vabatahtliku märgistamise raamistiku tõlgendamisel või kohustusliku märgistamise esitusviisi osas. Eeskirju tuleks kasutada vabatahtlikkuse alusel, välja arvatud juhtudel, kui märgistusel on eeskirjade kasutamisele osutatud.\nKataloogi ja hea märgistamise eeskirjade kvaliteedi ja asjakohasuse tagab kõigi seotud isikute kaasamine. Et tugevdada kasutajate õigust saada nõuetekohast teavet, tuleb arvestada nende huvidega. Komisjon saab sellele kaasa aidata kataloogi ja eeskirjade heakskiitmisega, tingimusel et nende sisu on teostatav ning et nad on käesoleva määruse eesmärkide saavutamiseks sobivad.\nLiikmesriigid peaksid kehtestama karistused käesoleva määruse sätete rikkumise eest ning võtma kõik vajalikud meetmed nende rakendamise tagamiseks. Need karistused peaksid olema tõhusad, proportsionaalsed ja hoiatavad.\nOn vaja üleminekuperioodi, eelkõige sööda jaoks, mis täidab erisöötmise eesmärki, ning valmistamisprotsessist ja abiainetest pärinevate keemiliste lisandite aktsepteeritava taseme jaoks. Samuti tuleks lubada olemasolevate varude turustamist nende ammendumiseni. Täiendavalt võib olla asjakohane sätestada tingimused, mille alusel võib sööta märgistada kooskõlas käesoleva määrusega enne selle kohaldamiskuupäeva.\nKuna käesoleva määruse eesmärki, nimelt ühtlustada sööda turuleviimise ja kasutamise tingimused, et tagada söödaohutuse kõrge tase ja seeläbi rahvatervise kõrgetasemeline kaitse ning kasutajate ja tarbijate asjakohane teavitamine ning et tugevdada siseturu tõhusat toimimist, ei suuda liikmesriigid piisavalt saavutada ning seetõttu on seda parem saavutada ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev määrus nimetatud eesmärgi saavutamiseks vajalikust kaugemale.\nKäesoleva määruse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused (21).\nKomisjonile tuleks eelkõige anda volitus muuta materjalide loetelu, mille kasutamine söödana on piiratud või keelatud, heaks kiita erisööta, kehtestada mitte toidu tootmise eesmärgil peetavate loomade, välja arvatud karusloomade söödamaterjali märgistamise kategooriate loetelu, võtta vastu muudatusi kataloogis, millega kehtestatakse keemiliste lisandite suurim lubatud sisaldus või botaanilised puhtusastmed või niiskusesisalduse tasemed või andmed, mis asendavad kohustuslikku viidet, kohandada lisasid vastavalt teaduse ja tehnoloogia arengule ning võtta vastu üleminekumeetmeid. Kuna need on üldmeetmed ja nende eesmärk on muuta käesoleva määruse sätteid, muu hulgas täiendades seda uute sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.\nTõhususe eesmärgil tuleks kontrolliga regulatiivmenetluse tavatähtaegu ajakohastatud kasutusotstarvete loetelu vastuvõtmiseks lühendada. Kui tungiva kiireloomulisuse tõttu ei ole võimalik kinni pidada kontrolliga regulatiivmenetluse tavatähtaegadest, peaks komisjon saama kohaldada nende materjalide loetelu muutmiseks, mille turuleviimine või kasutamine loomade söötmise eesmärgil on piiratud või keelatud, otsuse 1999/468/EÜ artikli 5a lõikes 6 sätestatud kiirmenetlust.\nMääruse (EÜ) nr 1831/2003 artiklis 16 nähakse ette söödalisandite ja eelsegude märgistamine ja pakendamine. Eelsegude kohta käivate eeskirjade rakendamine on põhjustanud tööstusharule ja pädevatele asutustele eelkõige praktilisi probleeme. Eelsegude ühetaolisema märgistamise võimaldamiseks tuleks seda artiklit muuta,\nKäesoleva määruse eesmärk on ühtlustada sööda turuleviimise ja kasutamise tingimused kooskõlas määruses (EÜ) nr 178/2002 kehtestatud üldpõhimõtetega, et tagada söödaohutuse kõrge tase ja seeläbi rahvatervise kõrgetasemeline kaitse ning kasutajate ja tarbijate asjakohane teavitamine ning et tugevdada siseturu tõhusat toimimist.\n1. Käesoleva määrusega kehtestatakse nii toidu tootmise eesmärgil peetavatele loomadele kui ka loomadele, keda ei peeta toidu tootmise eesmärgil, mõeldud sööda turuleviimise ja kasutamise eeskirjad ühenduses, sealhulgas nõuded märgistamise, pakendamise ja esitusviisi kohta.\n2. Käesoleva määruse kohaldamine ei piira ühenduse söödavaldkonna muude, eelkõige järgmiste õigusaktide kohaldamist:\nEuroopa Parlamendi ja nõukogu 22. mai 2001. aasta määrus (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (22);\nEuroopa Parlamendi ja nõukogu määrus (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad (23);\nEuroopa Parlamendi ja nõukogu 22. septembri 2003. aasta määrus (EÜ) nr 1829/2003 geneetiliselt muundatud toidu ja sööda kohta (24);\nEuroopa Parlamendi ja nõukogu 22. septembri 2003. aasta määrus (EÜ) nr 1830/2003, milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust (25);\nmäärus (EÜ) nr 1831/2003 ning\nnõukogu 28. juuni 2007. aasta määrus (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise kohta (26).\n3. Käesolevat määrust ei kohaldata vee suhtes, olenemata sellest, kas tegemist on loomade joogiveega või on seda tahtlikult söödale lisatud. Sellegipoolest on käesolev määrus kohaldatav veega kasutatava sööda suhtes.\nmääruses (EÜ) nr 178/2002 sätestatud „sööt”, „söödakäitlemisettevõtja” ja „turuleviimine”;\nmääruses (EÜ) nr 1831/2003 sätestatud „söödalisandid”, „eelsegud”, „abiained” ja „päevaratsioon” ning\nmääruses (EÜ) nr 183/2005 sätestatud „üksus” ja „pädev asutus”.\n„söödakäitleja” – füüsiline või juriidiline isik, kes vastutab käesoleva määruse nõuete täitmise tagamise eest tema kontrollitavas söödakäitlemisettevõttes;\n„loomade suukaudne söötmine” – sööda looma seedetrakti viimine suu kaudu eesmärgiga katta looma toitumisvajadusi ja/või säilitada tervete loomade tootlikkus;\n„toidu tootmise eesmärgil peetavad loomad” – kõik loomad, keda söödetakse, kasvatatakse või peetakse inimtoidu tootmise eesmärgil, sealhulgas loomad, keda inimtoiduks ei tarvitata, kuid kes kuuluvad liiki, mida tavaliselt ühenduses tarvitatakse inimtoiduks;\n„loomad, keda ei peeta toidu tootmise eesmärgil” – kõik loomad, keda söödetakse, kasvatatakse või peetakse, kuid keda ei kasutata inimtoiduks, näiteks karusloomad, lemmikloomad ning laborites, loomaaedades või tsirkustes peetavad loomad;\n„karusloomad” – loomad, keda ei peeta toidu tootmise eesmärgil, kuid keda söödetakse, kasvatatakse või peetakse karusnaha tootmiseks ning keda inimtoiduks ei tarvitata;\n„lemmikloomad” – loomad, keda ei peeta toidu tootmise eesmärgil, kuid kes kuuluvad liiki, keda söödetakse, kasvatatakse või peetakse, ent keda tavaliselt ühenduses inimtoiduks ei tarvitata;\n„söödamaterjalid” – peamiselt loomade toitumisvajaduste rahuldamiseks ette nähtud töötlemata, värsked või konserveeritud taimset või loomset päritolu tooted, nendest tööstusliku töötlemise abil saadud tooted ning orgaanilised või anorgaanilised ained, kas söödalisanditega või ilma, mis on mõeldud loomadele söötmiseks kas töötlemata kujul, pärast töötlemist või segasöötade koostises või eelsegude kandjatena;\n„segasööt” – täis- või täiendsöödana loomade söötmiseks ette nähtud, söödalisanditega või -lisanditeta vähemalt kahe söödamaterjali segu;\n„täissööt” – segasööt, mis on oma koostiselt piisav päevaratsiooni rahuldamiseks;\n„täiendsööt” – segasööt, milles on rohkesti teatavaid aineid, kuid mis oma koostiselt sobib päevaratsiooni rahuldamiseks ainult sel juhul, kui seda kasutatakse koos teiste söötadega;\n„mineraalsööt” – täiendsööt, mille toortuha sisaldus on vähemalt 40 %;\n„piimaasendaja” – kuivalt või kindlas koguses vedelikus lahjendatuna noorloomadele antav segasööt pärast ternespiima antava piima täiendamiseks või asendamiseks või tapamajja minevate noorloomade, nagu vasikate, lamba- või kitsetallede söötmiseks;\n„kandja” – aine, mida kasutatakse söödalisandi lahustamiseks, lahjendamiseks, hajutamiseks või muul viisil füüsikaliseks muutmiseks selle tehnoloogilist funktsiooni muutmata (ning mis ise ei avalda mingit tehnoloogilist mõju), et hõlbustada selle käsitsemist, rakendamist või kasutamist;\n„erisöötmise eesmärk” – eesmärk rahuldada selliste loomade konkreetsed toitumisvajadused, kelle seedimis-, imendumis- või ainevahetusprotsessid on kahjustatud või võivad kahjustuda ajutiselt või pöördumatult ja kellel seetõttu võib olla kasu nende tervise seisundiga sobiva sööda manustamisest;\n„erisööt” – sööt, mis on oma koostise või tootmistehnoloogia poolest ette nähtud teatava erisöötmise eesmärgi rahuldamiseks ning mis on selgelt eristatav tavalisest söödast. Erisööt ei hõlma ravimsöötasid direktiivi 90/167/EMÜ tähenduses;\n„saastunud materjalid” – sööt, mille soovimatute ainete tase ületab direktiivis 2002/32/EÜ lubatud taset;\n„minimaalne säilivusaeg” – periood, mille vältel märgistamise eest vastutav isik tagab, et nõuetekohastes ladustamistingimustes säilivad asjaomase sööda märgitud omadused; sööda kui terviku kohta võib märkida üksnes ühe minimaalse säilivusaja, mis määratakse kindlaks sööda iga komponendi minimaalse säilivusaja alusel;\n„partii” – identifitseeritav sööda kogus, millel on ühised tunnused, näiteks päritolu, sort, pakendi tüüp, pakendaja, kaubasaatja või märgistamine; tootmisprotsessi kontekstis on partii toodanguühik, mis on ühesuguseid tootmisparameetreid kasutades toodetud samas ettevõttes, või mitu sellist ühikut, kui need on toodetud järjest ja koos ladustatud;\n„märgistamine” – söödale sõnade, andmete, kaubamärkide, margitoodete nimede, kujunduselementide või sümbolite omistamine, esitades selle teabe vahendil, mis viitab sellisele söödale või on sellega kaasas, nagu näiteks pakendil, mahutil, sedelil, etiketil, dokumendil, rõngal, kaelaetiketil või Internetis, kaasa arvatud reklaami eesmärgil;\n„märgistus” – sööda pakendile või mahutile kirjutatud, trükitud, šablooni abil värvitud, kohrutatud, tembeldatud või külge kinnitatud silt, märk, tähis, kujundus- või muu kirjeldav element;\n„esitusviis” – kuju, välimus või pakend ja sööda pakendamiseks kasutatud materjalid, samuti selle esitamise viis ja keskkond.\nOhutus- ja turustamisnõuded\n1. Sööta võib turule viia ja kasutada üksnes järgmistel juhtudel:\nsee on ohutu;\nsellel ei ole otsest kahjulikku mõju keskkonnale ega loomade heaolule.\nMääruse (EÜ) nr 178/2002 artiklis 15 sätestatud nõudeid kohaldatakse mutatis mutandis nende loomade sööda suhtes, keda ei peeta toidu tootmise eesmärgil.\n2. Lisaks käesoleva artikli lõikes 1 sätestatud nõuetele tagavad sööta turule viivad söödakäitlejad, et sööt on\nveatu, ehtne, võltsimata, eesmärgiks sobiv ja turustamiskõlbliku kvaliteediga;\nmärgistatud, pakendatud ja esitatud käesoleva määruse ja muude kohaldatavate ühenduse õigusaktide sätete kohaselt.\nMääruse (EÜ) nr 178/2002 artiklis 16 sätestatud nõudeid kohaldatakse mutatis mutandis nende loomade sööda suhtes, keda ei peeta toidu tootmise eesmärgil.\n3. Sööt vastab käesoleva määruse I lisas lisandite kohta sätestatud tehnilistele normidele ja muudele keemilistele näitajatele.\nSöödakäitlemisettevõtjate vastutus ja kohustused\n1. Söödakäitlejad järgivad määruse (EÜ) nr 178/2002 artiklites 18 ja 20 ning määruse (EÜ) nr 183/2005 artikli 4 lõikes 1 sätestatud kohustusi mutatis mutandis nende loomade sööda suhtes, keda ei peeta toidu tootmise eesmärgil.\n2. Sööda märgistamise eest vastutav isik kohustub avaldama pädevatele asutustele kogu teabe kõnealuse isiku poolt turuleviidud söötade koostise või märgitud omaduste kohta, mis võimaldab kontrollida märgistusel esitatud teabe täpsust, sealhulgas ka segasöödas kasutatud söödamaterjalide täpseid massiprotsente.\n3. Mis tahes kiireloomulisuse korral, mis on seotud inimeste või loomade tervisega või keskkonnaga, ning piiramata direktiivi 2004/48/EÜ sätete kohaldamist, võib pädev asutus anda ostjale teavet, mis on talle kättesaadav käesoleva artikli lõike 2 alusel, eeldusel et olles kaalunud valmistajate ja ostjate asjaomaseid õigustatud huvisid, jõuab ta järeldusele, et sellise teabe esitamine on põhjendatud. Vajaduse korral esitab pädev asutus sellise teabe tingimusel, et ostja allkirjastab konfidentsiaalsusklausli.\nPiirang ja keeld\n1. Sööt ei sisalda materjale ega koosne materjalidest, mille turuleviimine või kasutamine loomade söötmise eesmärgil on piiratud või keelatud. Selliste materjalide loetelu on esitatud III lisas.\n2. Komisjon muudab nende materjalide loetelu, mille turuleviimine või kasutamine loomade söötmise eesmärgil on piiratud või keelatud, arvestades eelkõige teaduslike tõenditega, tehnoloogia arenguga, toidu- ja söödaalase kiirhoiatussüsteemi (RASFF) kaudu esitatud teadetega või määruse (EÜ) nr 882/2004 kohaste ametlike kontrollide tulemustega.\nKõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 28 lõikes 4 osutatud kontrolliga regulatiivmenetlusele.\nKomisjon võib tungiva kiireloomulisuse tõttu kohaldada kõnealuste meetmete vastuvõtmiseks artikli 28 lõikes 5 osutatud kiirmenetlust.\nERI TÜÜPI SÖÖDA TURULEVIIMINE\nSööda tüüpide omadused\n1. Komisjon võib söödamaterjali, söödalisandite ja muude toodete, nagu näiteks veterinaarravimite eristamise selgitamiseks võtta vastu suunised vastavalt artikli 28 lõikes 3 osutatud regulatiivkomitee menetlusele.\n2. Komisjon võib vajaduse korral võtta vastu meetmed, et selgitada, kas teatud toote näol on tegemist söödaga käesoleva määruse tähenduses.\n1. Ilma et see piiraks sellise õigusakti tingimuste kohaldamist, millega lubatakse asjaomase söödalisandi kasutamist, ei sisalda söödamaterjalid ja täiendsööt söödalisandeid, mille sisaldus ületab täissöödas lubatud suurimat sisaldust enam kui 100 korda, koktsidiostaatikumide ja histomonostaatikumide puhul viis korda.\n2. Lõikes 1 osutatud taset (100kordne lubatud suurim sisaldus täissöödas) võib ületada üksnes juhul, kui asjaomaste toodete koostis vastab asjaomase kasutusotstarbe suhtes erisöötmise eesmärgile vastavalt käesoleva määruse artiklile 10. Sellise sööda kasutustingimused täpsustatakse täiendavalt kasutusotstarvete loetelus. Sellise sööda tootja kontrolli all olevad üksused, kes kasutab määruse (EÜ) nr 183/2005 IV lisa 2. peatükis osutatud söödalisandeid, peavad olema tunnustatud kooskõlas kõnealuse määruse artikli 10 punkti 1 alapunktiga b.\nErisööta võib sellise nimetusega turustada üksnes siis, kui selle kasutusotstarve on esitatud artikli 10 kohaselt kehtestatud loetelus ning kui sööt vastab nimetatud loetelus sätestatud vastava erisöötmise eesmärgi põhilistele toiteomadustele.\nErisööda kasutusotstarvete loetelu\n1. Komisjon võib ajakohastada kasutusotstarvete loetelu, mis on sätestatud direktiivis 2008/38/EÜ, kasutusotstarbeid juurde lisades või välja jättes või lisades, jättes välja või muutes kasutusotstarbega seotud tingimusi.\n2. Kasutusotstarvete loetelu ajakohastamise menetlust võib alustada ühenduses või liikmesriigis asu- või elukohta omava füüsilise või juriidilise isiku poolt taotluse esitamisega komisjonile. Nõuetekohane taotlus sisaldab toimikut, kus näidatakse, et konkreetse sööda koostis vastab kavandatud erisöötmise eesmärgile ja et sellel ei ole kahjulikku mõju loomade või inimeste tervisele, keskkonnale ega loomade heaolule.\n3. Komisjon teeb toimikut sisaldava taotluse viivitamata liikmesriikidele kättesaadavaks.\n4. Kui teadusliku ja tehnoloogilise teabe põhjal on komisjonil alust uskuda, et erisööda kasutamine ei pruugi vastata kavandatud erisöötmise eesmärgile või et sellel võib olla kahjulik mõju loomade või inimeste tervisele, keskkonnale või loomade heaolule, taotleb komisjon kolme kuu jooksul pärast nõuetekohase taotluse saamist selle kohta Euroopa Toiduohutusameti (edaspidi „toiduohutusamet”) arvamust. Toiduohutusamet esitab arvamuse kuue kuu jooksul pärast taotluse saamist. Seda tähtaega pikendatakse, kui toiduohutusamet nõuab taotlejalt lisateavet.\n5. Kui on täidetud lõikes 2 sätestatud tingimused, võtab komisjon kuue kuu jooksul pärast nõuetekohase taotluse saamist või vajaduse korral pärast toiduohutusameti arvamuse saamist vastu määruse, millega ajakohastatakse kasutusotstarvete loetelu.\nKõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 28 lõikes 6 osutatud kontrolliga regulatiivmenetlusele.\n6. Erandina lõikest 5 võib komisjon kuue kuu jooksul pärast nõuetekohase taotluse saamist või vajaduse korral pärast toiduohutusameti arvamuse saamist menetluse peatada ja ajakohastamisest loobuda mis tahes menetluse etapis, kui ta on arvamusel, et ajakohastamine ei ole põhjendatud. Komisjon toimib seda tehes vastavalt artikli 28 lõikes 3 osutatud regulatiivkomitee menetlusele.\nSellisel juhul teavitab komisjon vajaduse korral otse taotlejat ja liikmesriike, märkides oma kirjas põhjused, miks ta ei pea ajakohastamist vajalikuks.\n7. Komisjon võib vastavalt artikli 28 lõikes 3 osutatud regulatiivkomitee menetlusele võtta vastu taotluse koostamist ja esitamist käsitlevad rakendusmeetmed.\nMÄRGISTAMINE, ESITUSVIIS JA PAKENDAMINE\nMärgistamise ja esitusviisi põhimõtted\n1. Sööda märgistus ja esitusviis ei tohi kasutajat eksitada, eriti\nselles osas, milline on sööda kasutusotstarve või tunnused, eriti liigi, tootmis- või valmistamismeetodi, omaduste, koostise, koguse, vastupidavuse suhtes ja selle loomade liigi või kategooria osas, kellele see on ette nähtud;\nomistades söödale toimeid või omadusi, mida sellel ei ole, või osutades, et söödal on eriomadused, kui tegelikult on asjaomased omadused kõigil sarnastel söötadel, või\nselle suhtes, kas märgistus vastab artiklites 24 ja 25 osutatud ühenduse kataloogile ja ühenduse eeskirjadele.\n2. Kooskõlas artikli 23 lõikega 2 lahtiselt või pitseerimata pakendites või mahutites turustatavale söödamaterjalile või segasöödale lisatakse dokument, mis sisaldab kõiki käesoleva määruse alusel nõutud kohustuslikke märgistusandmeid.\n3. Kui sööta pakutakse müügiks sidevahendite kaudu, mis on määratletud Euroopa Parlamendi ja nõukogu 20. mai 1997. aasta direktiivi 97/7/EÜ (tarbijate kaitse kohta sidevahendi abil sõlmitud lepingute korral) (27) artiklis 2, esitatakse käesoleva määrusega nõutud kohustuslikud märgistusandmed, välja arvatud artikli 15 punktides b, d, e ning artikli 16 lõike 2 punktis c või artikli 17 lõike 1 punktis d sätestatud andmed, kaugmüügi kaaskirjas või muude asjakohaste vahendite abil enne sidevahendi abil sõlmitud lepingu sõlmimist. Artikli 15 punktides b, d, e ning artikli 16 lõike 2 punktis c või artikli 17 lõike 1 punktis d osutatud andmed esitatakse hiljemalt sööda tarnimise ajal.\n4. Täiendavad märgistamise sätted, lisaks käesolevas peatükis sätestatutele, esitatakse II lisas.\n5. Lubatud erinevused märgistusel esitatud söödamaterjali või segasööda koostisosade väärtuste ja määruse (EÜ) nr 882/2004 kohaste ametlike kontrollide käigus analüüsitud väärtuste vahel on loetletud käesoleva määruse IV lisas.\n1. Märgistamise eest vastutav isik tagab märgistusandmete esitamise ja sisulise õigsuse.\n2. Märgistamise eest vastutab söödakäitleja, kes viib sööda esimesena turule, või vajaduse korral söödakäitleja, kelle nime või ärinime all sööta turustatakse.\n3. Ulatuses, mil söödakäitlejate tegevus mõjutab märgistamist nende kontrollitavas ettevõttes, tagab söödakäitleja, et mis tahes vahendi kaudu esitatud teave oleks kooskõlas käesoleva määruse nõuetega.\n4. Söödakäitlejad, kes tegelevad sellise jaemüügi või turustamisega, mis märgistamist ei mõjuta, näitavad üles asjakohast hoolsust, et aidata tagada märgistamise nõuete täitmist, eelkõige selle kaudu, et nad ei tarni sööta, mille kohta nad teavad või oleksid pidanud nende käsutuses oleva teabe alusel ja professionaalidena eeldama, et see ei vasta kõnealustele nõuetele.\n5. Nende kontrollitavates ettevõtetes tagavad söödakäitlejad kohustuslike märgistusandmete edastamise läbi kogu toiduahela, et teave jõuaks käesoleva määruse kohaselt sööda lõppkasutajani.\n1. Söödamaterjali ja segasööda märgistuse ja esitamisviisiga võib spetsiaalselt juhtida tähelepanu mõne aine esinemisele või puudumisele söödas, konkreetsele toiteomadusele või protsessile või mõne eespool esitatud omadusega seotud konkreetsele funktsioonile, eeldusel et on täidetud järgmised tingimused:\nväide on objektiivne, pädevate asutuste poolt tõestatav ja sööda kasutajale arusaadav ning\nmärgistamise eest vastutav isik esitab pädeva asutuse taotlusel väite teadusliku põhjenduse, kas viitega avalikult kättesaadavatele teaduslikele tõenditele või ettevõtte teostatud dokumenteeritud teadusuuringu näol. Teaduslik põhjendus on kättesaadav sööda turuleviimise ajal. Ostjatel on õigus juhtida pädeva asutuse tähelepanu nende kahtlustele väite tõepärasuse suhtes. Kui jõutakse järeldusele, et väide ei ole piisavalt põhjendatud, peetakse sellise väite kohta käivat märgistust eksitavaks artikli 11 tähenduses. Kui pädeval asutusel on kahtlusi asjaomase väite teaduslikus põhjenduses, võib ta edastada küsimuse komisjonile. Komisjon võib võtta vastu otsuse vastavalt artikli 28 lõikes 2 osutatud nõuandemenetlusele, tehes seda vajaduse korral pärast toiduohutusameti arvamuse saamist.\n2. Ilma et see piiraks lõike 1 kohaldamist, on lubatud toitumise optimeerimise ja füsioloogiliste seisundite toetamise või kaitsmisega seotud väited, välja arvatud juhul, kui need sisaldavad lõike 3 punktis a osutatud väidet.\n3. Söödamaterjali ja segasööda märgistuse ja esitusviisiga ei tohi väita järgmist:\nsee aitab ära hoida ravida või parandada haigusi, välja arvatud koktsidiostaatikumide ja histomonostaatikumide puhul, mis on lubatud määruse (EÜ) nr 1831/2003 alusel; käesolevat punkti ei kohaldata siiski väidete suhtes, mis käsitlevad tasakaalustamata toitumist, eeldusel et sellega ei ole seotud patoloogilised sümptomid;\nsel on vastavalt artiklis 9 osutatud kasutusotstarvete loetelule erisöötmise eesmärk, välja arvatud juhul, kui see vastab selles kehtestatud nõuetele.\n4. Lõigetes 1 ja 2 sätestatud nõudeid võib täpsustada artiklis 25 osutatud ühenduse eeskirjades.\n1. Kohustuslikud märgistusandmed esitatakse tervikuna silmapaistval kohal pakendil, mahutil, selle külge kinnitatud etiketil või artikli 11 lõikes 2 sätestatud saatedokumendis nähtavalt, selgesti loetavalt ja kustumatult ning vähemalt selle turustamise liikmesriigi või piirkonna ametlikus keeles või ühes ametlikest keeltest.\n2. Kohustuslikud märgistusandmed on kergesti eristatavad ega jää mõne muu teabe varju. Need esitatakse sellise värvi, kirja ja suurusega, mis ei rõhuta andmeid ega jäta ühtki osa andmetest varju, välja arvatud juhul, kui erinevus on ette nähtud selleks, et juhtida tähelepanu hoiatuslausetele.\n3. Lõigetes 1 ja 2 sätestatud nõudeid ja artiklis 22 osutatud vabatahtliku märgistamise esitusviisi võib täpsustada artiklis 25 osutatud ühenduse eeskirjades.\nMärgistamise kohustuslikud üldnõuded\nSöödamaterjali või segasööda võib turule viia üksnes siis, kui märgistusel esitatakse järgmised andmed:\nsööda tüüp: „söödamaterjal”, „täissööt” või „täiendsööt”, nagu on asjakohane;\n„täissööda” puhul võib asjakohasel juhul kasutada tähistust „täispiimaasendaja”;\n„täiendsööda” puhul võib asjakohasel juhul kasutada järgmisi tähistusi: „mineraalsööt” või „täiendav piimaasendaja”;\nmuude lemmikloomade puhul peale kasside ja koerte võib „täissööda” või „täiendsööda” asendada „segasöödaga”;\nmärgistamise eest vastutava söödakäitleja nimi või ärinimi ja aadress;\nolemasolu korral märgistamise eest vastutava isiku ettevõtte loanumber, mis on antud määruse (EÜ) nr 1774/2002 artikli 13 kohaselt ettevõtetele, mida on tunnustatud vastavalt määruse (EÜ) nr 1774/2002 artikli 23 lõike 2 punktidele a, b ja c, või vastavalt määruse (EÜ) nr 1774/2002 artiklile 17 või määruse (EÜ) nr 183/2005 artiklile 10. Kui märgistamise eest vastutaval isikul on mitu loanumbrit, tuleb kasutada määruse (EÜ) nr 183/2005 alusel antud numbrit;\nnetokogus, mida tahkete toodete puhul väljendatakse massiühikutes ja vedelate toodete puhul massi- või mahuühikutes;\nsöödalisandite loetelu, mis on esitatud pealkirja all „Söödalisandid”, kas vastavalt VI lisa I peatükile või VII lisa I peatükile, ilma et see piiraks märgistamise sätteid, mis on esitatud asjaomase söödalisandi kasutamist lubavas õigusaktis;\nniiskusesisaldus I lisa punkti 6 kohaselt.\nKohustuslikud erinõuded söödamaterjali märgistamiseks\n1. Lisaks artiklis 15 sätestatud nõuetele sisaldab söödamaterjali märgistus ka järgmist:\nsöödamaterjali nimetus; nimetust kasutatakse kooskõlas artikli 24 lõikega 5;\nkohustuslik viide asjakohasele kategooriale vastavalt V lisas esitatud loetelule; kohustusliku viite võib asendada artiklis 24 osutatud ühenduse kataloogis sätestatud andmetega asjakohase kategooria iga söödamaterjali kohta.\n2. Kui söödamaterjal sisaldab lisandeid, esitatakse lisaks lõikes 1 sätestatud nõuetele söödamaterjali märgistamisel ka järgmised andmed:\nloomade liigid või kategooriad, kellele söödamaterjal on ette nähtud, kui kõnealused lisandid ei ole lubatud kõikide loomaliikide puhul või on teatud liikide puhul lubatud piirnormidega;\neesmärgipärase kasutamise juhised kooskõlas II lisa punktiga 4, kui on kehtestatud kõnealuste lisandite suurim lubatud sisaldus;\nmuude kui tehnoloogiliste lisandite minimaalne säilivusaeg.\nKohustuslikud erinõuded segasööda märgistamiseks\n1. Lisaks artiklis 15 sätestatud nõuetele sisaldab segasööda märgistus ka järgmist:\nloomade liigid või kategooriad, kellele segasööt on ette nähtud;\nõige kasutamise juhised, milles on märgitud sööda otstarve; sellised juhised on vajaduse korral kooskõlas II lisa punktiga 4;\nkui tootja ei ole märgistamise eest vastutav isik, esitatakse järgmised andmed:\ntootja nimi või ärinimi ja aadress või\nartikli 15 punktis c osutatud tootja loanumber või määruse (EÜ) nr 183/2005 artiklite 9, 23 või 24 kohane tunnusnumber; kui sellist numbrit ei ole, siis tootja või importiva söödakäitleja taotlusel antud tunnusnumber, mis vastab määruse (EÜ) nr 183/2005 V lisa II peatükis sätestatud vormile;\nminimaalne säilivusaeg järgmiste nõuete kohaselt:\nlagunemisprotsessi tõttu kergesti riknevate söötade korral: „kasutada enne …”, millele järgneb asjakohane kuupäev;\nmuude söötade korral: „parim enne …”, millele järgneb asjakohane kuu.\nKui valmistamiskuupäev on märgistusel esitatud, võib minimaalset säilivusaega näitava kuupäeva esitada ka järgmisel kujul: „… (ajavahemik päevades või kuudes) pärast valmistamiskuupäeva”;\npealkirja „Koostis” all esitatud sööda koostises olevate söödamaterjalide loetelu, kus on loetletud kõigi söödamaterjalide nimetused kooskõlas artikli 16 lõike 1 punktiga a kahanevas järjekorras massi järgi, arvutatuna segasööda niiskusesisalduse alusel; loetelus võib esitada massiprotsendi;\nVI või VII lisa II peatükis sätestatud kohustuslik teave.\n2. Lõike 1 punktis e sätestatud loetelu kohta kehtivad järgmised nõuded:\nsöödamaterjali nimi ja massiprotsent märgitakse, kui selle sisaldust on rõhutatud sõnades, pildina või graafiliselt esile tooduna;\nkui toidu tootmise eesmärgil peetavate loomade segasöödas sisalduvate söödamaterjalide massiprotsendid ei ole märgistusel esitatud, esitab märgistamise eest vastutav isik, ilma et see piiraks direktiivi 2004/48/EÜ kohaldamist, ostjale taotluse korral teabe sööda kvantitatiivse koostise kohta vahemikus +/– 15 % väärtusest vastavalt sööda valemile, ja\nloomadele, keda ei peeta toidu tootmise eesmärgil, välja arvatud karusloomadele, ette nähtud segasöötade puhul võib segasöödas sisalduva söödamaterjali nimetuse asendada selle söödamaterjali kategooria nimetusega.\n3. Mis tahes kiireloomulisuse korral, mis on seotud inimeste või loomade tervisega või keskkonnaga, ning ilma et see piiraks direktiivi 2004/48/EÜ kohaldamist, võib pädev asutus anda ostjale teavet, mis on talle kättesaadav artikli 5 lõike 2 alusel, eeldusel et olles kaalunud valmistajate ja ostjate õigustatud huvisid, jõuab ta järeldusele, et sellise teabe esitamine on põhjendatud. Vajaduse korral esitab pädev asutus sellise teabe tingimusel, et ostja allkirjastab konfidentsiaalsusklausli.\n4. Lõike 2 punkti c kohaldamiseks koostab komisjon nende söödamaterjalide kategooriate loetelu, mida võib mitte toidu tootmise eesmärgil peetavate loomade, välja arvatud karusloomade sööda märgistusel kasutada konkreetsete söödamaterjalide asemel.\nKohustuslikud lisanõuded erisööda märgistamiseks\nLisaks vastavalt artiklites 15, 16 ja 17 sätestatud üldistele kohustuslikele nõuetele sisaldab erisööda märgistus ka järgmist:\ntäpsustav väljend „dieettoode”, mis esitatakse ainult erisöötade puhul artikli 15 punktis a sätestatud sööda nimetuse kõrval;\nartiklis 9 osutatud kasutusotstarvete loetelu veergudes 1–6 ette nähtud teave asjaomase kasutusotstarbe kohta;\nmärge, et enne sööda kasutamist või kasutusaja pikendamist tuleks küsida toitumiseksperdi või veterinaararsti arvamust.\nKohustuslikud lisanõuded lemmikloomatoidu märgistamiseks\nLemmikloomatoidu märgistusel esitatakse tasuta telefoninumber või muud asjakohased kontaktandmed, kust ostja saab küsida järgmist teavet lisaks kohustuslikule teabele:\nlemmikloomatoidus sisalduvate söödalisandite kohta;\nselles sisalduvate söödamaterjalide kohta, mille kategooria on määratud vastavalt artikli 17 lõike 2 punktile c.\nKohustuslikud lisanõuded nõuetele mittevastava sööda märgistamiseks\n1. Lisaks artiklites 15, 16, 17 ja 18 sätestatud nõuetele märgistatakse sööt, mis ei vasta VIII lisas sätestatud ühenduse õiguse nõuetele, näiteks saastunud materjalid, kõnealuses lisas ettenähtud märgistusandmetega.\n2. Komisjon võib muuta VIII lisa, et viia see kooskõlla standardite uute, täiustatud õiguslike nõuetega.\n1. Artikli 15 punktides c, d, e ja g ning artikli 16 lõike 1 punktis b osutatud andmeid ei nõuta juhul, kui ostja on enne iga tehingut kirjalikult kinnitanud, et ta seda teavet ei soovi. Tehing võib koosneda mitmest saadetisest.\n2. Pakendatud söödal võib artikli 15 punktides c, d ja e ning artikli 16 lõike 2 punktis c või artikli 17 lõike 1 punktides c, d ja e osutatud andmed esitada pakendil väljaspool märgistust vastavalt artikli 14 lõikele 1. Sellisel juhul näidatakse, kus need andmed on esitatud.\n3. Ilma et see piiraks määruse (EÜ) nr 183/2005 I lisa kohaldamist, ei nõuta käesoleva määruse artikli 15 punktides c, d, e ja g ning artikli 16 lõike 1 punktis b osutatud andmeid nende söödamaterjalide kohta, mis ei sisalda söödalisandeid (välja arvatud säilitusained või silokonservandid) ja mille söödakäitleja on valmistanud ja tarninud kooskõlas määruse (EÜ) nr 183/2005 artikli 5 lõikega 1 esmatootjast sööda kasutajale kasutamiseks tema põllumajandusettevõttes.\n4. Artikli 17 lõike 1 punktis f osutatud kohustuslikku teavet ei nõuta tervetest taimedest tehtud graanulite, seemnete ja viljade segude kohta.\n5. Artikli 17 lõike 1 punktides a ja b osutatud andmeid ei nõuta kuni kolmest söödamaterjalist koosnevate segasöötade puhul, kui kasutatud söödamaterjalid on sööda kirjelduses selgelt esitatud.\n6. Lõppkasutajale ettenähtud ja lahtiselt müüdava söödamaterjali või segasööda koguste puhul, mis ei ületa 20 kg, võib ostjale artiklites 15, 16 ja 17 osutatud andmed esitada müügikohas asjakohase teate abil. Sel juhul esitatakse artikli 15 punktis a ja artikli 16 lõikes 1 või artikli 17 lõike 1 punktides a ja b osutatud andmed ostjale hiljemalt arve peal või koos arvega.\n7. Lemmikloomatoidu koguste korral, mida müüakse mitmes mahutis olevate pakenditena, võib artikli 15 punktides b, c, f ja g ning artikli 17 lõike 1 punktides b, c, e ja f osutatud andmed esitada üksnes välispakendil, selle asemel, et esitada need igal mahutil, tingimusel et pakendi üldkaal ei ole suurem kui 10 kg.\n8. Erandina käesoleva määruse sätetest võivad liikmesriigid kohaldada riigisiseseid sätteid sööda suhtes, mis on ette nähtud teaduslikel eesmärkidel või katseteks peetavatele loomadele, tingimusel et märgistusel on see eesmärk selgelt esitatud. Liikmesriigid teavitavad neist sätetest viivitamata komisjoni.\n1. Lisaks kohustuslikele märgistusnõuetele võib söödamaterjalide ja segasööda märgistus sisaldada ka vabatahtlikke märgistusandmeid, eeldusel et järgitakse käesolevas määruses sätestatud üldpõhimõtteid.\n2. Vabatahtliku märgistamise täiendavad tingimused võib sätestada artiklis 25 osutatud ühenduse eeskirjades.\n1. Söödamaterjale ja segasööta võib turule viia üksnes pitseeritud pakendites või mahutites. Pakendeid või mahuteid pitseeritakse nii, et pakendit või mahutit avades plomm rikutakse ja seda ei ole võimalik uuesti kasutada.\n2. Erandina lõikest 1 võib sööta viia turule lahtiselt või pitseerimata pakendites või mahutites, kui on tegemist järgmisega:\nsegasööt, mis koosneb üksnes teraviljasegust või tervete viljade segust;\nsegasööda tootjate vahelised tarned;\nsegasööt, mis tarnitakse otse tootjalt sööda kasutajale;\nsegasööt, mis tarnitakse tootjalt pakkimisettevõttesse;\nkuni 50 kg kaaluvad lõppkasutajale ettenähtud segasööda kogused, mis võetakse kasutusele otse pitseeritud pakendist või mahutist;\nsöödabrikett või lakukivi.\nÜHENDUSE SÖÖDAMATERJALIDE KATALOOG JA MÄRGISTAMISE HEAD TAVA KÄSITLEVAD ÜHENDUSE EESKIRJAD\nÜhenduse söödamaterjalide kataloog\n1. Ühenduse söödamaterjalide kataloog (edaspidi „kataloog”) koostatakse abivahendina söödamaterjalide ja segasööda märgistamise parandamiseks. Kataloog lihtsustab teabevahetust toote omaduste kohta ning selles esitatakse söödamaterjalide mitteammendav loetelu. Sellesse märgitakse iga söödamaterjali kohta vähemalt järgmised andmed:\nsöödamaterjal ja vajaduse korral valmistamisprotsessi kirjeldus;\nteave, mis asendab artikli 16 lõike 1 punktis b sätestatud kohustuslikku viidet;\nsõnastik erinevate mainitud protsesside ja tehniliste mõistete määratlusega.\n2. Ühenduse kataloogi esimene versioon võetakse vastu vastavalt artikli 28 lõikes 2 osutatud nõuandemenetlusele hiljemalt 21. märtsil 2010 ning selle andmeteks on direktiivi 96/25/EÜ lisa B osas ja direktiivi 82/471/EMÜ lisa veergudes 2–4 loetletud andmed. Direktiivi 96/25/EÜ lisa A osa IV punkt moodustab sõnastiku.\n3. Kataloogi muutmise korral kohaldatakse artiklis 26 sätestatud menetlust.\n4. Käesoleva artikli kohaldamine ei piira artiklis 4 sätestatud ohutusnõuete kohaldamist.\n5. Kataloogi kasutamine söödakäitlejate poolt on vabatahtlik. Kataloogis loetletud söödamaterjali nimetust võib aga kasutada üksnes tingimusel, et järgitakse kõiki kataloogi asjakohaseid sätteid.\n6. Isik, kes viib esimest korda turule kataloogis loetlemata söödamaterjali, teatab kohe selle kasutusest artikli 26 lõikes 1 osutatud Euroopa söödakäitlussektori esindajatele. Euroopa söödakäitlussektori esindajad avaldavad selliste teadete registri Internetis ning ajakohastavad registrit korrapäraselt.\nHead märgistamise tava käsitlevad ühenduse eeskirjad\n1. Komisjon toetab kahe ühenduse hea märgistamise tava eeskirja (edaspidi „eeskirjad”) koostamist, üks lemmikloomatoidu ja teine toidu tootmise eesmärgil peetavate loomade segasööda kohta, mis võib hõlmata karusloomade segasööda jagu.\n2. Eeskirjade eesmärk on ajakohastada märgistamist. Need sisaldavad eelkõige sätteid artiklis 14 sätestatud märgistusandmete esitusviisi, artiklis 22 sätestatud vabatahtliku märgistamise ning artiklis 13 sätestatud väidete kasutamise kohta.\n3. Eeskirjade koostamisel ja muutmisel kohaldatakse artiklis 26 sätestatud menetlust.\n4. Eeskirjade kasutamine söödakäitlejate poolt on vabatahtlik. Märgistusel võib aga osutada eeskirjade kasutamisele üksnes tingimusel, et järgitakse kõiki selliste eeskirjade asjakohaseid sätteid.\nEeskirjade koostamine ning ühenduse kataloogi ja ühenduse eeskirjade muutmine\n1. Ühenduse kataloogi muudatuste ja eeskirjade kavandeid ning eeskirjade muudatuste kavandeid töötavad välja ja muudavad kõik Euroopa söödakäitlussektori asjaomased esindajad järgmiselt:\nkonsulteerides teiste huvitatud isikutega, näiteks sööda kasutajatega;\nkoostöös liikmesriikide pädevate asutuste ja vajaduse korral toiduohutusametiga;\nvõttes arvesse toiduohutusameti arvamustes esitatud asjakohaseid kogemusi ning teaduse ja tehnoloogia arengut.\n2. Ilma et see piiraks lõike 3 kohaldamist, kinnitab komisjon käesolevas artiklis sätestatud meetmed vastavalt artikli 28 lõikes 2 osutatud nõuandemenetlusele.\n3. Võetakse vastu ühenduse kataloogi muudatused, millega sätestatakse I lisa punktis 1 osutatud keemiliste lisandite suurim lubatud sisaldus või I lisa punktis 2 osutatud botaanilised puhtusastmed või I lisa punktis 6 osutatud niiskusesisalduse tasemed või artikli 16 lõike 1 punktis b osutatud kohustuslikku viidet asendavad andmed. Kõnealused meetmed, mille eesmärk on muuta käesoleva määruse vähem olulisi sätteid, võetakse vastu vastavalt artikli 28 lõikes 4 osutatud kontrolliga regulatiivmenetlusele.\n4. Käesoleva artikli kohased meetmed võetakse vastu üksnes juhul, kui on täidetud järgmised tingimused:\nneed on välja töötatud kooskõlas lõikega 1;\nnende sisu on võimalik kohaldada asjaomastes sektorites kogu ühenduses ning\nneed on käesoleva määruse eesmärkide saavutamiseks sobivad.\n5. Kataloog avaldatakse Euroopa Liidu Teataja L-seerias. Eeskirjade pealkirjad ja viited avaldatakse Euroopa Liidu Teataja C-seerias.\n1. Komisjon võib muuta lisasid, et kohandada neid vastavalt teaduse ja tehnoloogia arengule.\nKõnealused meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 28 lõikes 4 osutatud kontrolliga regulatiivmenetlusele.\n2. Käesoleva määruse tõhusaks kohaldamiseks vajalikud muud rakendusmeetmed võetakse vastu vastavalt artikli 28 lõikes 3 osutatud regulatiivkomitee menetlusele, kui ei ole sätestatud teisiti.\n1. Komisjoni abistab määruse (EÜ) nr 178/2002 artikli 58 kohaselt moodustatud alaline toiduahela ja loomatervishoiu komitee (edaspidi „komitee”).\n5. Käesolevale lõikele viitamisel kohaldatakse otsuse 1999/468/EÜ artikli 5a lõikeid 1, 2, 4 ja 6 ning artiklit 7, võttes arvesse selle otsuse artikli 8 sätteid.\n6. Käesolevale lõikele viitamisel kohaldatakse otsuse 1999/468/EÜ artikli 5a lõikeid 1–4, lõike 5 punkti b ja artiklit 7, võttes arvesse selle otsuse artikli 8 sätteid.\nMääruse (EÜ) nr 1831/2003 muutmine\nMääruse (EÜ) nr 1831/2003 artiklit 16 muudetakse järgmiselt.\nvajaduse korral söödalisandit või eelsegu valmistavale või seda turule viivale ettevõttele Euroopa Parlamendi ja nõukogu 12. jaanuari 2005. aasta määruse (EÜ) nr 183/2005 (millega kehtestatakse söödahügieeni nõuded) (28) artikli 10 või vajaduse korral direktiivi 95/69/EÜ artikli 5 alusel antud loanumber;\nlõike 1 lõppu lisatakse järgmine lõik:\n„Eelsegude puhul ei kohaldata selle koostises olevate söödalisandite suhtes punkte b, d, e ja g.”\n„3. Lisaks lõikes 1 sätestatud teabele esitatakse III lisas märgitud funktsionaalrühma kuuluva söödalisandi või III lisas märgitud funktsionaalrühma kuuluva söödalisandit sisaldava eelsegu pakendil või mahutil nähtavalt, selgesti loetavalt ja kustumatult kõnealuses lisas ettenähtud teave.”\n„4. Eelsegude puhul märgitakse märgistusele sõna „eelsegu”. Söödamaterjali puhul märgitakse kandjad kooskõlas Euroopa Parlamendi ja nõukogu 13. juuli 2009. aasta määruse (EÜ) nr 767/2009 (sööda turuleviimise ja kasutamise kohta) (29) artikli 17 lõike 1 punktiga e ning kui kandjana kasutatakse vett, märgitakse eelsegu niiskusesisaldus. Iga eelsegu kohta tervikuna võib märkida üksnes ühe minimaalse säilivusaja; selline minimaalne säilivusaeg määratakse kindlaks selle iga komponendi minimaalse säilivusaja alusel.\nDirektiivi 70/524/EMÜ artikkel 16 ja direktiivid 79/373/EMÜ, 80/511/EMÜ, 82/471/EMÜ, 83/228/EMÜ, 93/74/EMÜ, 93/113/EÜ ja 96/25/EÜ ning otsus 2004/217/EÜ tunnistatakse kehtetuks alates 1. septembrist 2010.\nViiteid kehtetuks tunnistatud direktiividele ja otsusele käsitatakse viidetena käesolevale määrusele ning neid loetakse vastavalt IX lisas esitatud vastavustabelile.\nLiikmesriigid kehtestavad käesoleva määruse sätete rikkumise eest kohaldatavad karistused ning võtavad kõik vajalikud meetmed nende rakendamise tagamiseks. Karistused peavad olema tõhusad, proportsionaalsed ja hoiatavad.\nLiikmesriigid teatavad kõnealused sätted komisjonile hiljemalt 1. septembril 2010 ja hiljem viivitamata kõik hilisemad neid sätteid mõjutavad muudatused.\n1. Erandina artikli 33 teisest lõigust võib sööta, mis on turule viidud või märgistatud direktiivide 79/373/EMÜ, 82/471/EMÜ, 93/74/EMÜ ja 96/25/EÜ kohaselt enne 1. septembrit 2010, turule viia või see sööt võib turule jääda kuni varude lõppemiseni.\n2. Erandina artikli 8 lõikest 2 võib kõnealuses artiklis osutatud sööta, mis on juba seaduslikult turule viidud enne 1. septembrit 2010, turule viia või see sööt võib turule jääda ajani, mil võetakse vastu otsus artiklis 10 osutatud kasutusotstarvete loetelu ajakohastamise taotluse kohta, eeldusel et selline taotlus on esitatud enne 1. septembrit 2010.\n3. Erandina I lisa punktist 1 võib söödamaterjale turule viia ja kasutada ajani, mil määratakse kindlaks nende valmistamisprotsessist ja abiainetest pärinevate keemiliste lisandite suurim lubatud sisaldus, eeldusel et nad vastavad vähemalt direktiivi 96/25/EÜ lisa A osa II jao punktis 1 sätestatud tingimustele. Selle erandi kohaldamine lõppeb 1. septembril 2012.\n4. Käesoleva määruse kohaldamisele ülemineku lihtsustamiseks võib kehtestada meetmeid. Eelkõige võib täpsustada tingimusi, mille alusel võib sööta märgistada kooskõlas käesoleva määrusega enne selle kohaldamiskuupäeva. Kõnealused meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 28 lõikes 4 osutatud kontrolliga regulatiivmenetlusele.\nMäärust kohaldatakse alates 1. septembrist 2010.\nArtikleid 31 ja 32 kohaldatakse siiski alates käesoleva määruse jõustumisest.\n(1) ELT C 77, 31.3.2009, lk 84.\n(2) Euroopa Parlamendi 5. veebruari 2009. aasta arvamus (Euroopa Liidu Teatajas seni avaldamata) ja nõukogu 22. juuni 2009. aasta otsus.\n(4) ELT L 268, 18.10.2003, lk 29.\n(5) EÜT L 92, 7.4.1990, lk 42.\n(6) EÜT L 86, 6.4.1979, lk 30.\n(7) EÜT L 237, 22.9.1993, lk 23.\n(8) EÜT L 125, 23.5.1996, lk 35.\n(9) EÜT L 213, 21.7.1982, lk 8.\n(10) EÜT L 126, 13.5.1983, lk 23.\n(11) EÜT L 126, 21.5.1980, lk 14.\n(12) EÜT L 334, 31.12.1993, lk 17.\n(13) EÜT L 270, 14.12.1970, lk 1.\n(14) ELT L 35, 8.2.2005, lk 1.\n(16) ELT L 67, 5.3.2004, lk 31.\n(17) ELT L 62, 6.3.2008, lk 9.\n(18) EÜT L 63, 6.3.2002, lk 23.\n(19) ELT L 157, 30.4.2004, lk 45.\n(20) EÜT L 140, 30.5.2002, lk 10.\n(21) EÜT L 184, 17.7.1999, lk 23.\n(22) EÜT L 147, 31.5.2001, lk 1.\n(23) EÜT L 273, 10.10.2002, lk 1.\n(24) ELT L 268, 18.10.2003, lk 1.\n(25) ELT L 268, 18.10.2003, lk 24.\n(26) ELT L 189, 20.7.2007, lk 1.\n(27) EÜT L 144, 4.6.1997, lk 19.\n(28) ELT L 35, 8.2.2005, lk 1.”;\n(29) ELT L 229, 1.9.2009, lk 1.”.\nTehnilised normid artiklis 4 osutatud lisandite, piimaasendaja, siduvate või denatureerivate söödamaterjalide, tuhasisalduse ja niiskusesisalduse kohta\nVastavalt määruse (EÜ) nr 183/2005 artiklis 4 osutatud heale tavale ei sisalda söödamaterjalid valmistamisprotsessist ja abiainetest pärinevaid keemilisi lisandeid, välja arvatud juhul, kui artiklis 24 osutatud kataloogis on määratud suurim lubatud sisaldus.\nSöödamaterjalide botaaniline puhtusaste on vähemalt 95 %, välja arvatud juhul, kui artiklis 24 osutatud kataloogis on kehtestatud teistsugune puhtusaste. Botaanilised lisandid on taimsest materjalist pärinevad lisandid, millel ei ole loomadele kahjulikku mõju, nt õled ja muude kultuurliikide või umbrohu seemned. Eelmisest tootmistüklist pärinevate muude botaaniliste lisandite, nagu õliseemnete või õliviljade sisaldus ei ületa 0,5 % iga õliseemne või õlivilja tüübi kohta.\nKuni 70 kg eluskaaluga vasikatele ettenähtud piimaasendajate rauasisaldus on vähemalt 30 milligrammi täissööda kilogrammi kohta, mille niiskusesisaldus on 12 %.\nKui söödamaterjale kasutatakse muude söödamaterjalide denatureerimiseks või sideainena, võib toodet siiski pidada söödamaterjaliks. Märgistusel esitatakse sideaine või denatureeriva söödamaterjali nimetus, laad ja kogus. Kui söödamaterjali sideainena kasutatakse teist söödamaterjali, ei ületa viimase protsent 3 % kogumassist.\nSoolhappes lahustumatu tuha sisaldus ei ületa 2,2 % kuivaine massist. 2,2 % sisaldust võib siiski ületada:\nlubatud mineraalseid sideaineid sisaldavate segasöötade korral;\nsegasööda korral, mis sisaldab üle 50 % riisi- või suhkrupeedi kõrvalsaadusi;\ntehistingimustes peetavatele kaladele ette nähtud segasööda korral, mille kalajahusisaldus on üle 15 %,\neeldusel et sisaldus on märgistusel esitatud.\nKui V lisas või artiklis 24 osutatud kataloogis ei ole kehtestatud teistsugust sisaldust, tuleb sööda niiskusesisaldus märkida järgmisel juhul:\n5 % mineraalsöötade puhul, mis ei sisalda orgaanilisi aineid;\n7 % piimaasendajate ja muude segasöötade puhul, mille piimatootesisaldus ületab 40 %;\n10 % mineraalsöötade puhul, mis sisaldavad orgaanilisi aineid;\n14 % muude söötade puhul.\nArtikli 11 lõikes 4 osutatud märgistamise üldsätted\nMärgitud või märgitavad sisaldused või tasemed väljendatakse sööda massi suhtes, kui ei ole sätestatud teisiti.\nKuupäevad märgitakse numbritega järgmises järjestuses: päev, kuu ja aasta, ning selle vorm esitatakse märgistusel järgmise lühendi abil: „PP/KK/AA”.\nSünonüümsed väljendid teatavates keeltes:\ntšehhikeelse nimetuse „krmiva” võib asendada nimetusega „produkty ke krmení”, kui see on vajalik, saksakeelse „Einzelfuttermittel” võib asendada nimetusega „Futtermittel-Ausgangserzeugnis”, kreekakeelse „πρώτη ύλη ζωοτροφών” võib asendada nimetusega „απλή ζωοτροφή”, itaaliakeelse „materia prima per mangimi” võib asendada nimetusega „mangime semplice”;\nlemmikloomatoidu nimetustes on lubatud järgmised väljendid: bulgaaria keeles „храна”; hispaania keeles „alimento”; tšehhikeelse nimetuse „kompletní krmná směs” võib asendada nimetusega „kompletní krmivo” ning nimetuse „doplňková krmná směs” võib asendada nimetusega „doplňkové krmivo”; inglise keeles „pet food”; itaalia keeles „alimento”; ungari keeles „állateledel”; hollandi keeles „samengesteld voeder”; poola keeles „karma”; sloveenia keeles „hrana za hišne živali”; soome keeles „lemmikkieläinten ruoka”.\nSellise täiendsööda ja söödamaterjali eesmärgipärase kasutamise juhistes, mille söödalisandite sisaldus ületab täissöödale kehtestatud piirnormi, märgitakse\nloomale päevas lubatud maksimaalne täiendsööda ja söödamaterjali kogus grammides, kilogrammides;või mahuühikutes või\nlubatud maksimaalne kogus päevaratsiooni protsendina; või\nlubatud maksimaalne kogus täissööda kilogrammi kohta või selle protsent täissöödas;\ntagamaks, et järgitakse söödalisandite asjaomaseid maksimaalseid sisaldusi päevaratsioonis.\nIlma et see kahjustaks analüüsimeetodeid, võib lemmikloomatoidu puhul asendada väljendi „toorvalk” sõnaga „valk”, väljendi „toorõlid ja -rasvad” sõnaga „rasvasisaldus” ning väljendi „toortuhk” väljendiga „tuhastunud jäägid” või „anorgaaniline aine”.\nMaterjalide loetelu, mille turuleviimine või kasutamine loomade söötmise eesmärgil on piiratud või keelatud vastavalt artiklile 6\n1. peatükk. Keelatud materjalid\nFekaalid, uriin ja seedetrakti eraldatud sisu, mis saadakse seedetrakti tühjendamisel või eemaldamisel, sõltumata töötlemisviisist või lisanditest.\nParkainega töödeldud toornahk, sealhulgas selle jäätmed.\nSeemned ja muu taimne paljundusmaterjal, mida on pärast koristust otstarbekohaselt töödeldud taimekaitsevahenditega, ning võimalikud kõrvalsaadused.\nPuit, sealhulgas saepuru või muud puidust saadud materjalid, mida on töödeldud puidukonservantidega, nagu on määratletud Euroopa Parlamendi ja nõukogu 16. veebruari 1998. aasta direktiivi 98/8/EÜ (mis käsitleb biotsiidide turuleviimist) (1) V lisas.\nIgasugused asulareovee, olmereovee ja tööstusreovee (nagu on määratletud nõukogu 21. mai 1991. aasta direktiivi 91/271/EMÜ (asulareovee puhastamise kohta) (2) artiklis 2) töötlemise erinevate etappide käigus saadavad jäätmed, sõltumata sellest, kas neid jäätmeid on täiendavalt töödeldud või milline on vee päritolu.\nTahked olmejäätmed, nt majapidamisjäätmed.\nToidu- ja söödatööstusest pärit toodete pakendid ja pakendite osad.\n2. peatükk. Piiratud materjalid\n(2) EÜT L 135, 30.5.1991, lk 40.\nArtikli 11 lõikes 5 osutatud söödamaterjali või segasööda märgistusel esitatud koostisosade lubatud erinevused\nKäesolevas lisas sätestatud lubatud erinevused sisaldavad tehnilisi ja analüütilisi hälbeid. Pärast mõõtmise ebatäpsusi ja protseduurilisi erinevusi hõlmavate analüütiliste hälvete kinnitamis ühenduse tasandil tuleks lõikes 2 kehtestatud väärtusi kohandada nii, et need hõlmaksid üksnes tehnilisi erinevusi.\nKui leitakse, et söödamaterjali või segasööda koostis ei vasta märgitud koostisele, sest selle väärtus on näidatud väiksemana, on lubatud järgmised erinevused:\ntoorvalk, suhkrud, tärklis ja inuliin:\n3 ühikut, kui märgitud sisaldus on vähemalt 30 %;\n10 % märgitud sisaldusest, kui märgitud sisaldus on vähemalt 10 %, kuid alla 30 %;\n1 ühik, kui märgitud sisaldus on alla 10 %;\ntoorkiud, toorõli ja -rasv:\n2,2 ühikut, kui märgitud sisaldus on vähemalt 15 %;\n15 % märgitud sisaldusest, kui märgitud sisaldus on vähemalt 5 %, kuid alla 15 %;\n0,8 ühikut, kui märgitud sisaldus on alla 5 %;\nniiskus, toortuhk, soolhappes lahustumatu tuhk ja kloriidid (väljendatud naatriumkloriidina), üldfosfor, naatrium, kaltsiumkarbonaat, kaltsium, magneesium, happearv ja petrooleetris lahustumatud ained:\n1,5 ühikut, kui märgitud sisaldus (arv) on vähemalt 15 % (15);\n10 % märgitud sisaldusest (arvust), kui märgitud sisaldus (arv) on vähemalt 2 % (2), kuid alla 15 % (15);\n0,2 ühikut, kui märgitud sisaldus (arv) on alla 2 % (2);\nenergiasisaldus 5 % ja valgusisaldus 10 %;\n10 %, kui märgitud sisaldus on 1 000 ühikut või rohkem;\n100 ühikut, kui märgitud sisaldus on vähemalt 500 ühikut, kuid alla 1 000 ühiku;\n20 % märgitud sisaldusest, kui märgitud sisaldus on vähemalt 1 ühik, kuid alla 500 ühiku;\n0,2 ühikut, kui märgitud sisaldus on vähemalt 0,5 ühikut, kuid alla 1 ühiku;\n40 % märgitud sisaldusest, kui märgitud sisaldus on alla 0,5 ühiku.\nSamu erinevusi kohaldatakse ka segasöödas sisalduvate söödalisandite maksimaalse koguse suhtes.\nKui jäädakse igale söödalisandile kehtestatud lubatud ülemmäära piiresse, võib lubatud erinevus olla kuni kolm lõikes 2 sätestatud asjaomast normi.\nMikroorganismide rühma kuuluvate söödalisandite puhul on lubatud ülemmääraks kehtestatud piirnorm.\n(1) Käesolevas lõikes tähendab 1 ühik asjaomase söödalisandi 1 mg, 1 000 IU, 1 × 109 kolooniaid moodustavat osakest või 100 ensüümi toimeühikut.\nArtikli 16 lõike 1 punktis b osutatud kohustuslik viide söödamaterjalile\nAndmed, millele viitamine on kohustuslik\nLoomasööt ja koresööt\nToorvalk, kui > 10 %\nTeraviljatooted ja kõrvalsaadused\nTärklis, kui > 20 %\nToorõlid ja -rasvad, kui > 5 %\nTooted õliseemnetest ja õliviljadest ning kõrvalsaadused\nTooted kaunviljade seemnetest ja kõrvalsaadused\nMugulad ja juured\nTooted kaunviljade mugulatest ja juurtest ning kõrvalsaadused\nSoolhappes lahustumatu tuhk, kui > 3,5 % kuivaine massist\nSuhkrupeedi töötlemisel saadud tooted ja kõrvalsaadused\nToorkiud, kui > 15 %\nÜldsuhkur, väljendatud sahharoosina\nSuhkruroo töötlemisel saadud tooted ja kõrvalsaadused\nÜldsuhkur väljendatud sahharoosina\nMuud seemned ja viljad, tooted nendest ja kõrvalsaadused, välja arvatud need, mida on mainitud ridadel 2–7\nToorõlid ja -rasvad, kui > 10 %\nMuud taimed, tooted nendest ja kõrvalsaadused, välja arvatud need, mida on mainitud ridadel 8–11\nPiimatooted ja kõrvalsaadused\nNiiskus, kui > 5 %\nLaktoos, kui > 10 %\nMaismaaloomadest saadud tooted ja kõrvalsaadused\nNiiskus, kui > 8 %\nKala, muud mereloomad, tooted nendest ja kõrvalsaadused\nMuud asjakohased mineraaltoitained\nTärklis, kui > 30 %\nÜldsuhkur, sahharoosina, kui > 10 %\nToidu tootmise eesmärgil peetavate loomade söödamaterjali ja segasööda märgistusandmed\nI peatükk. Artikli 15 punktis f ja artikli 22 lõikes 1 osutatud söödalisandite märgistamine\nJärgmiste söödalisandite kohta märgitakse nimetus, nagu on määratletud kõnealuse söödalisandi kasutamist lubavas asjakohases õigusaktis, lisatud kogus, identifitseerimisnumber ja funktsionaalrühma nimetus vastavalt määruse (EÜ) nr 1831/2003 I lisale või kõnealuse määruse artikli 6 lõikes 1 osutatud kategooria:\nsöödalisandid, mille kohta on kehtestatud suurim lubatud sisaldus mis tahes sihtliikide jaoks;\nkategooriatesse „zootehnilised söödalisandid” ja „koktsidiostaatikumid ja histomonostaatikumid” kuuluvad söödalisandid;\nkategooria „toitainelised lisandid” funktsionaalsesse rühma „karbamiid ja selle derivaadid” kuuluvad söödalisandid vastavalt määruse (EÜ) nr 1831/2003 I lisale.\nSöödalisandi nimetus, sätestatuna kõnealuse söödalisandi kasutamist lubavas asjakohases õigusaktis, ja lisatud kogus märgitakse, kui selle sisaldus on märgistusel sõnades, pildina või graafiliselt esile toodud.\nOstja taotluse korral avaldab märgistamise eest vastutatav isik lõikes 1 nimetamata söödalisandite nimetused, identifitseerimisnumbri ja funktsionaalrühma.\nLõikes 1 nimetamata söödalisandid võib märkida vabatahtlikult kas lõikes 1 sätestatud vormis või osaliselt.\nKui määruse (EÜ) nr 1831/2003 I lisas osutatud organoleptiline või toitaineline söödalisand märgistatakse vabatahtlikkuse alusel, märgitakse ka selle lisatud kogus.\nKui söödalisand kuulub rohkem kui ühte funktsionaalsesse rühma, märgitakse kõnealuse sööda põhifunktsioonile vastav funktsionaalrühm või kategooria.\nII peatükk. Artikli 17 lõike 1 punktis f ja artikli 22 lõikes 1 osutatud analüütiliste koostisosade märgistamine\nToidu tootmise eesmärgil peetavate loomade segasööda analüütilised koostisosad märgitakse järgmiselt:\nAnalüütilised koostisosad ja sisaldused\nSead ja kodulinnud\nKaltsium ≥ 5 %\nMagneesium ≥ 0,5 %\nAminohapete, vitamiinide ja/või mikroelementide esitamise korral analüütiliste koostisosade rubriigis märgitakse need koos nende üldkogusega.\nEnergia- ja/või valgusisalduse esitamise korral vastab kõnealune esitamine EÜ meetodile (kui see on olemas) või selle liikmesriigi asjaomasele ametlikule riigisisesele meetodile, kus sööt turule viiakse (kui see on olemas).\nMitte toidu tootmise eesmärgil peetavate loomade söödamaterjali ja segasööda märgistusandmed\nJärgmiste söödalisandite kohta märgitakse nimetus, nagu on määratletud kõnealuse söödalisandi kasutamist lubavas asjakohases õigusaktis, ja/või nende identifitseerimisnumber, lisatud kogus ja funktsionaalrühma nimetus vastavalt määruse (EÜ) nr 1831/2003 I lisale või kõnealuse määruse artikli 6 lõikes 1 osutatud kategooria:\nErandina lõikest 1 tuleb määruse (EÜ) nr 1831/2003 I lisas sätestatud funktsionaalrühmadesse „säilitusained”, „antioksüdandid” ja „värvained” kuuluvate söödalisandite puhul märkida üksnes kõnealune funktsionaalrühm.\nSellisel juhul esitab märgistamise eest vastutav isik lõike 1 kohase teabe ostjale taotluse korral.\nKui määruse (EÜ) nr 1831/2003 I lisas osutatud organoleptiline või toitaineline söödalisand on märgistamisel esitatud vabatahtlikkuse alusel, märgitakse ka selle lisatud kogus.\nMärgistamise eest vastutav isik avaldab pädevatele asutustele kogu teabe tema poolt turuleviidava sööda koostise või märgitud omaduste kohta, mis võimaldab kontrollida märgistusel esitatud teabe täpsust, mis hõlmab ka täielikku teavet kõikide kasutatud söödalisandite kohta.\nNende loomade segasööda analüütilised koostisosad, keda ei peeta toidu tootmise eesmärgil, märgitakse järgmiselt:\nKassid, koerad ja karusloomad\nArtikli 20 lõikes 1 osutatud ühenduse õiguse kohastele ohutus- ja turustusnõuetele mittevastava sööda märgistamise erinõuded\nSaastunud materjalid märgistatakse kirjaga „Sööt sisaldab ülemäärases koguses … (soovimatu(te) aine(te) nimetus(ed) vastavalt direktiivi 2002/32/EÜ I lisale), kasutamiseks söödana üksnes pärast detoksifitseerimist tunnustatud ettevõttes.” Selliste ettevõtete tunnustamine toimub kooskõlas määruse (EÜ) nr 183/2005 artikli 10 punktiga 2 või 3.\nKui saastet kavatsetakse vähendada või see kavatsetakse eemaldada puhastamise teel, sisaldab saastunud materjali märgistus täiendust „Sööt sisaldab ülemäärases koguses (soovimatu(te) aine(te) nimetus(ed) vastavalt direktiivi 2002/32/EÜ I lisale), kasutamiseks söödana üksnes pärast piisavat puhastamist.”.\nMuud õigusaktid: direktiivid 80/511/EMÜ(1), 82/471/EMÜ (2), 93/74/EMÜ (3), 93/113/EÜ (4) või otsus 2004/217/EÜ (5)\n(2), (4): artikkel 1\n(3): artikkel 4\n(2), (3): artikkel 2\n(3): artikli 1 lõige 2\n(3): artikli 10 lõige 2\nArtikli 10a lõige 3\nArtikli 11 punkt b\n(2): artikkel 8\n(3): artikkel 3\n(3): artikkel 6\n(2): artikli 5 lõige 2\nArtikkel 4 ja artikli 6 lõige 4\n(3): artikli 5 lõige 6\nArtikli 5 lõige 1, artikkel 11\nArtikli 5 lõige 1, artikkel 9\nArtikli 5 lõige 1 ja artikli 5 lõike 5 punkt c\n(4): artikli 7 lõike 1 punkt E ja direktiivi 70/524/EMÜ artikkel 16\nArtikli 5 lõike 1 punktid c ja d ning artikkel 7\nArtikli 5 lõige 1, artikkel 5c ja artikkel 5d\nArtikli 5c lõige 3\n(3): artikli 5 lõiked 1, 4, 7 ja artikli 6 punkt a\nArtikli 5 lõike 5 punkt d\nArtikli 6 lõike 3 punkt a\nArtikli 5 lõike 5 punkt b\nArtikli 5 lõike 5 punkt a\nArtikli 21 lõige 5\nArtikli 5 lõige 3, artikli 6 lõike 1 punkt b\nArtikli 21 lõige 6\nArtikli 21 lõige 7\nArtikli 14 punkt c\nArtikli 21 lõige 8\nArtikli 5 lõige 3, artikli 5c lõige 4 ja artikkel 5e\n(1): artikkel 1\n(2): artiklid 13 ja 14\n(3): artikkel 9\nLisa A osa punktid 2, 3 ja 4\nLisa A osa II ja VI jagu\nLisa A osa punkt 1 ja\nLisa A osa punktid 5 ja 6\nLisa A osa VII jagu\nLisa C osa\nLisa B osa


Kalev/Cramo finaalivastase kaptenil diagnoositi Tallinnas koroonaviirus - Delfi Sport\nKalev/Cramo finaalivastase kaptenil diagnoositi Tallinnas koroonaviirus\nFinaal reedel Delfi TV-s!\nVytautas Šulskis (nr 88)\nKalev/Cramo korvpallimeeskond tagas eile Saku Suurhallis pääsu FIBA meistrite liiga kvalifikatsiooniturniiri finaali, kus kohtutakse reedel leedulaste Utena Juventusega. Leedu klubi andis täna teada, et finaalis ei saa neid aidata kapten Vytautas Šulskis.\nJuventus teatas, et Šulskis tundis koroonaviiruse sümptomeid, misjärel ta eraldati meeskonnast vastavalt turniiri "koroonamulli" reeglitele. Hiljem sõitis korvpallur ära Leetu ja seejärel diagnoositi tal ka koroonaviirus. Mängija tunneb end klubi teatel hästi.\nŠulskis mängis Tallinna turniiril esmaspäeval, kui Juventus alistas Kapfenbergi Bullsi 90 : 68. Eilses poolfinaalis Bambergiga leedulane enam kaasa ei teinud.\nKalev/Cramo mänedžeri Ramo Kase sõnul saadeti üks Juventuse mängija (keskmängija Norbertas Giga) koju tagasi kohe pärast Eestisse saabumist. Väidetavalt olnud tegemist alles Eestis olles haigestunud Šulskise toakaaslasega. „Seoses haigestumistega on Juventuse meeskonna liikmeid iga päev testitud. Rohkem positiivseid proove pole ette tulnud," rääkis Kask.\nPraeguse seisuga ei tohiks homse otsustava mängu toimumist miski takistada. Kalev/Cramo sai turniiri korraldamiseks valitsuselt eriloa. See tähendab, et kui meeskonnas keegi haigestub, siis ta isoleeritakse, kuid ülejäänud meeskond saab mängimisega jätkata.\nFIBA reeglite järgi võiks probleeme tekkida siis, kui haigestuks nii palju leedulasi, et nad ei suuda täita selles sarjas kohustuslikku oma mängijate kvooti. Kuna Juventuses on aga vaid kaks leegionäri, pole seda vaja karta.\nKalev/Cramo ja Juventuse finaalis on kavas reedel Saku Suurhallis kell 19. Delfi TV teeb euromängust ka otseülekande. Mäng on nähtav tellijatele, lisaks saab eraldi teha ostu vaid otseülekande vaatamiseks (3,49 eurot). Sellega saab vaadata otseülekannet, teisi tasulisi artikleid sellega lugeda ei saa. Tellimust saab vormistada siit.


Teisenda Barrel liquid US mõõtühikuks l (Barrel liquid US mõõtühikuks Liiter)\nBarrel liquid US to l\nBarrel liquid US to Liiter\nKui palju on Liiter ühes Barrel liquid US?\n1 Barrel liquid US = 119,240 471 196 Liiter [l] - Mõõtühikute kalkulaator, mida on võimalik muu hulgas kasutada Barrel liquid US mõõtühikuks Liiter teisendamiseks.\nTeisenda Barrel liquid US mõõtühikuks Liiter (Barrel liquid US mõõtühikuks l):\nSelle kalkulaatoriga on võimalik teisendada väärtus koos algse mõõtühikuga, näiteks '460 Barrel liquid US'. Seda tehes võib kasutada ühiku täielikku nimetust või selle lühendit. Seejärel määrab kalkulaator teisendatava mõõtühiku kategooria, näiteks 'Ruumala'. Pärast seda teisendab see sisestatud väärtuse kõikidessee talle teadaolevatesse sobivatesse ühikutesse. Saadud loendist leiate kindlasti ka selle teisenduse, mida te algselt otsisite. Teisendatava väärtuse võib sisestada ka järgmiselt: '5 Barrel liquid US na l' või '72 Barrel liquid US to l' või '18 Barrel liquid US -> Liiter' või '4 Barrel liquid US = l' või '26 Barrel liquid US na Liiter' või '89 Barrel liquid US to Liiter'. Selle alternatiivi puhul arvutab kalkulaator välja kohe, millisesse ühikusse algne väärtus teisendatakse. Sõltumata sellest, millist neist võimalustest kasutatakse, säästab see tülikast nimekirja otsingust paljude kategooriate ja lugematute toetatud ühikute hulgast. Kogu see töö tehakse meie eest kalkulaatori poolt ning see võtab vaid murdosa sekundist.\nLisaks võimaldab kalkulaator kasutada matemaatilisi väljendeid. Selle tulemusena ei saa mitte ainult numbreid üksteisega võrrelda, näiteks '(41 * 26) Barrel liquid US'. Erinevaid mõõtühikuid võib teisendamisel samuti omavahel otseselt siduda. See võib näiteks välja näha nii: '460 Barrel liquid US + 1380 Liiter' või '91mm x 19cm x 62dm = ? cm^3'. Sellisel viisil kombineeritud mõõtühikud peavad mõistagi sobima kokku ja olema vastavas kombinatsioonis mõistlikud.


Tallinna üürikorterite pakkumishinnad tõusnud 10% - Ehitusuudised\nTallinna üürikorterite pakkumishinnad tõusnud 10%\nTallinnas on käesoleva kvartali jooksul üürikorterite pakkumishinnad tõusnud ligi 10% võrreldes eelmise kvartaliga ning pakkumiste hulk langenud pea 30%, kirjutab Ober-Hausi Kinnisvara AS analüütik Rain Rätt.\nTallinna üüriturul olid üürikorterite hinnad tipus 2008. aasta kevadel, millele järgnes kuni 50% hinnalangus. Põhjuseks järsk pakkumiste arvu kasv ja kinnisvara hinnatõusu tuhinas ostetud korteritega kaasnevad hüppeliselt tõusnud haldamise kulud (küte, maksud jne) ning omanike ebareaalsed hinnaootused. Tõenäoliselt on ka täna paljudel minimaalse omafinantseeringuga ostetud korteriomanikel laenu kuumakse suurem kui saadav võimalik üüritulu.\nÜldiselt jätkub üürikorterite turul hindade diferentseerumine asukohast, seisukorrast ja lisaväärtustest lähtuvalt. Uusi eluasemeid otsivad diplomaatiline korpus, välismaiste firmade esindajad ja kohalikud kliendid. Lisaks otsivad sobivaid kliente Tallinnas investeeringu eesmärgil korteri soetanud välismaalased, kes panustavad 5-10 aastases perspektiivis kinnisvara hinnatõusule ja soovivad teenida üüritulu.


Diabeediga diabeedi rihmad: hind, arvustused - Ravi 2020\nDiabeedi peamine ülesanne on säilitada veresuhkru taset. Spetsiifilised sümptomid võivad näidata muutusi glükoositasemetes, kuid patsient ei tunne selliseid muutusi tavaliselt. Ainult korrapärase ja sagedase kehalise seisundi jälgimisega võib patsient olla kindel, et diabeet ei muutu tüsistuseks.\n1. tüüpi diabeedi korral tuleb suhkru uuringut läbi viia iga päev mitu korda päevas. See protseduur viiakse läbi enne sööki, pärast sööki ja enne magamaminekut. 2 tüüpi haigusega diabeetikuid saab jälgida mitu korda nädalas. Kui tihti soovite analüüsi läbi viia kodus, pidage nõu oma arstiga.\nVere glükoosisisalduse määramiseks kasutatakse spetsiaalseid testribasid, mis paigaldatakse arvesti pesasse ja edastatakse saadud andmed ekraanile. Kõrge mõõtesagedusega peab patsient varustama etteantud varustusega, et katseribad oleksid alati käepärast.\nVereanalüüsi tegemiseks peate tegema nahale punktsiooni ja võtma vajalikul hulgal bioloogilist materjali tilga vormis. Selleks kasutatakse tavaliselt automaatset seadet, mida nimetatakse pen-pierceriks või lancet-seadeks.\nSellistel käepidemetel on kevademehhanism, mille tõttu on punktsioon praktiliselt ilma valuuta, samal ajal kui nahk on minimaalselt vigastatud ja tekkinud haavad paranevad kiiresti. Seal on mudelid lantseeritud seadmete reguleeritav sügavus punktsioon, see on väga kasulik lastele ja tundlikele patsientidele.\nEnne kasutamist pesta käed põhjalikult seebi ja kuiva rätikuga. Auk pole läbimõõdetud, vaid sõrme rõngakujulise falanxi küljel. See vähendab valu ja paraneb kiiremini. Ekstraheeritud tilk rakendatakse katseriba pinnale.\nSõltuvalt uurimismeetodist võivad testribad olla fotomeetrilised või elektrokeemilised.\nEsimesel juhul viiakse analüüs läbi glükoosi toimel keemilisel reagendil, mille tulemusel riba pind värvitakse teatud värviga. Uuringu tulemusi võrreldakse testiribade pakendil näidatud näitajatega. Sellist analüüsi saab läbi viia vere glükoosimeetri abil või ilma.\nAnalüsaatori pesas on paigaldatud elektrokeemilised katselennukid. Vere languse rakendamisel tekib keemiline reaktsioon, mis moodustab elektrilisi vooge, seda protsessi mõõdetakse elektroonilise seadme abil ja kuvab ekraanil indikaatoreid.\nTarbimisribad sõltuvalt tootjast võivad olla kompaktsed või suured. Neid tuleks hoida tihedalt suletud viaalis kuivas pimedas kohas, päikesevalgust eemal. Suletud pakendi säilivusaeg ei ole pikem kui kaks aastat. Samuti on trumli kujul võimalus, mille jaoks analüüsimiseks on paigaldatud 50 testvälja.\nVere glükoosimeetri ostmisel peaksite pöörama erilist tähelepanu tarbekaupade maksumusele, kuna testiribasid tuleb korrapäraselt osta, kui isikul on diabeet, ei ole üleliigne vere glükoosimeetri täpsuse kontrollimine. Kuna patsiendi peamised kulud langevad riba ostmisele, on vaja eelnevalt arvutada, millised kulud tulevad.\nLähiahes apteegis saate osta testribasid, saate ka internetikaupluses olevaid tarbekaupu soodsamate hindadega tellida. Siiski on vaja kontrollida kauba aegumiskuupäeva ja tagada müügi litsentsi olemasolu. Testribasid müüakse tavaliselt 25 pakendis. 50 või 200 tk, olenevalt patsiendi vajadustest.\nVere glükoosimeetrite kasutamisel võib vere glükoositaseme tuvastada uriinianalüüsi abil.\nLihtsaim viis seda teha on kasutada spetsiaalseid testindikaatorlibusid. Neid müüakse apteekides, mida saab kodus kasutada.\nMedMag pakub meditsiinitoodete, sh diabeetikutele mõeldud toodete Interneti-poodi, suurt sortimenti vere glükoosimeetrite testribade ja vajalike tarbekaupade kohta, mis on esitatud tootekataloogis. Samuti leiate meie lehelt ja saate osta selliseid tooteid nagu insuliinipump lastele ja täiskasvanutele, vere glükoosimeetrid, Accu Chek Active testribad (Performa, Go) ja muud diabeetikutega seotud abivahendid.\nVere glükoosimeetri testribad on diabeetikutega kõigile vajalikud. Meie kodulehel leiate alati glükoosid, mis on saadaval mitte ainult individuaalseks kasutamiseks, vaid ka kasutamiseks kliiniliste diagnostiliste laborite juures. Lisatud on testribade komplekt, mida saab eraldi osta igat liiki glükomeetritesse. Meil on ka atsetooni testriba, mida saab igal ajal mugavalt osta mõistliku hinnaga. Meie pood tegeleb selliste seadmete tarnimisega nagu insuliinipump, mille ülevaated on väga positiivsed, kuna neid seadmeid, mille on tootnud Roche (Šveits) ja Medtronic (USA), eristatakse insuliini kohaletoimetamise kõrge täpsusega.\nMilliseid testribasid valida?\nKui te ei tea, milline arvesti valida, miks te seda vajate, milline testribade tootja valib - külastage artikli artiklit - seal on kindlasti teie huvi pakkuv teave.\nAccu Cheki testriba võimaldab teil tuvastada veres glükoosi (suhkru) taset, asetades lindi vere lindi elektrokeemilisse piirkonda. Tuleb märkida, et unikaalsed testribad väljastatakse igale arvesti mudelile, mis on ette nähtud ühekordseks kasutamiseks. Accu Chek Active-glükomeetril kasutatakse Accu Chek Active-testribasid ja satelliiditestide rihmad on mõeldud satelliit-glükomeetriks.\nOsta testriba meetri jaoks ja muud tooted võivad olla poes "MedMag". Me teeme koostööd ametlike tarnijatega, seega pakume teile kõrgekvaliteeti taskukohaste hindadega.\nMeie kodulehel on tutvustusi ja müüki, mis kindlasti teie palvel. Mida rohkem ostate, seda odavam on kauba maksumus!\nEnne analüüsi tegemist pesta käed seebi ja veega. Seda tuleks teha mitte ainult hügieenilistel kaalutlustel, kuigi need on kindlasti olulised, vaid ka selle tagamiseks, et puuduvad suhkrujäägid, näiteks glükoosi tabletid või puuviljad, mis võiks moonutada tunnistusi teie käeulatuses. Kui teil on külmad käed, peske neid sooja veega. Ärge kasutage käsitsi tooteid, mis sisaldavad alkoholi, teie nahk kuivab. Vigastuse oht sõrmele on minimaalne.\nViiruse võtmiseks sõrmest on palju erinevaid seadmeid. Mõnedel juhtudel saate süstimise sügavust reguleerida. Instrumendid ja läätsed erinevad nahapunktsiooni suuruse ja meetodi poolest. Proovige teisi, et otsustada, mis sulle sobib. Hügieeni mõttes saate kogu päeva jooksul analüüsi jaoks kasutada sama analüüsi, mis on kindel, et teie käed on puhtad. Kuid iga süstiga on lansett veidi nüri ja pilte võib uuesti lantsetti kasutamisel muutuda valusamaks.\nTere tulemast MedDomisse - otsemüügi veebipood, mille eesmärgiks on oma klientidele kõikide veresuhkruemudelite testribade minimaalne jaehind. Tootja garantii ja juhtiv jaemüügivõrk.\nKutsume teid külastama meie meditsiinikauplust.\nMedDomis saate valida glükomeetri, mis sobib ideaalselt teie individuaalsete omaduste, iseloomu ja elustiili järgi. Medood õpetab kõigi arvestite õiget kasutamist olenemata sellest, kus te neid ostsite.\nMedDom pakub eluaegset garantiid kõigile meie poolt ostetud seadmetele. Peale selle, ükskõik milline arvesti te kasutate, ei ole Teile sobivatele MedDomile testribasid raske leida.\nKui ostate mitu riba ribadest pakette, saate täiendavaid allahindlusi ja kingitusi! Tegelege sõprade ja tuttavatega ostude tegemiseks.\nE-poodis NORMA-LIFE.RU saate osta glükoosi testriboleid Moskvas kohaletoimetamise ja kohaletoimetamise teel kogu Venemaa kaudu nii ekspresspost kui ka transpordiettevõtted või mis sobib teile. Vere glükoosisisaldusega testribade üleviimisel võite osta kolesterooli testribasid, hemoglobiini testribasid, laktaadi testribasid, kolesterooli testribasid, kusihappe testribasid ja palju muud.\nPraegu on diabeet kolmanda koha kannatavate inimeste arvu osas, kaotades esimese kahe koha kardiovaskulaarsete haiguste ja onkoloogia jaoks. Tuvastage, et meie diabeet on üsna lihtne; Vere glükoosiks on vaja kasutada glükomeetrit ja testribasid. Võite teha vereanalüüsi suhkru jaoks, ilma et peaksite oma kodust lahkuma, peate lihtsalt vere glükoosimeetri ja vere glükoosisisalduse määramiseks testribade ostma.\nSuhkurtõbi põhjustab insuliini ebaregulaarset kogust, mis osaleb glükoositestide protsessis rakulisel tasemel. Insuliin on harmoonia, mis tekib pankrease tagajärjel. See vabaneb vereringesse aegadel, mil glükoosi tase veres tõuseb, vähendades seeläbi veresuhkru taset. Insuliini puudumise korral ei vähene glükoosi sisaldus veres, muutuvad keha metabolism, mis omakorda põhjustab paljusid komplikatsioone ja haigusi. Vere glükoosisisaldusega testribad võivad aidata teil kõrge veresuhkru õigel ajal määrata ja konsulteerida arstiga kiiresti. Tihti võib veresuhkru kerge tõusuga reguleerida dieeti ja mitte viia ravimile või insuliini, kuid kui haigus käivitub, lase see kontrollist välja, siis võib juhtuda Diabeetiline kooma lihasesse surma. Tavaliselt kontrollige veresuhkru taset, kasutage vere glükoosisisalduse mõõtmiseks vajaliku vere glükoosisisaldusega testribasid.\nSuhkurtõbi on tüüp I ja II. 1. tüüpi diabeet on insuliinist sõltuv, tavaliselt esineb alla 30-aastastel inimestel, sümptomid ilmnevad kiiresti, kuni 90% pankrease rakkudest on hävitatud, on tingitud infektsioonidest, viirustest või autoimmuunhaigustest, samuti kaasasündinud tegurist. II tüübi diabeet erineb esimesest tüübist sõltumatult insuliinist, hakkab inimestel ilmnema pärast 30 aastat, sümptomid ilmnevad järk-järgult, pikaajaline kõhunäärme töötab ja mõnikord isegi toodab rohkem insuliini kui vaja, mis takistab glükoosi imendumist, võib areneda inimestel ülekaalulisuse tõttu metaboolsete häirete tõttu vale ravimi, hüpertensiooni ja muude haiguste tõttu.\nDiabeedi ei ravita, kuid te võite oma elukvaliteedi parandada regulaarselt veresuhkru testiga glükomeetri ja glükoosi testiribadega ning järgides oma arsti nõuandeid.\nInterneti-pood NORMA-LIFE pakub mitmesuguseid testribade sortimenti, mida saate tellida Moskvas kohaletoimetamisega, samuti kohaletoimetamisega kogu Venemaa kaudu kiirspost ja transpordiettevõtted või mis sobib teile. Meie konsultandid aitavad teil seadet kohandada ja nõuandeid testribade kasutamiseks.\nUus pood DiaChek\nSoovitus salvestada DiaChek\nApelleerimine saidi Diachek külastajatele\nKallis meie kliendid!\nTehke tellimus veebisaidi kaudu ja võtame teiega tagasi kokkuleppe kättetoimetamise aja. Soovite toodet tellida, kuid ei tea, kas see tarnib teie linna? - lihtsalt helistage poe halduritele ja täpsustage tarnetingimused ja maksumus.\nDiabeediga inimesed, kes jälgivad teatud eluviisi, saavad elada õnnelikult pärast seda. Elukvaliteet sõltub iseendast, et tagada normaalne elu, on vaja haigust kontrollida, jälgida veresuhkru taset. Diabeetikud Diaceci sotsiaalse hoiu kauplustes, sealhulgas testribasid ja vere glükoosimõõtjaid, muudavad diabeetikutega elu lihtsamaks.\nPood leiab oma uhkusega laias valikus tooteid, veebisaidil leiate kõik, mida vajate normaalse elu säilitamiseks diabeedi diagnoosimisel.\nErinevate mudelite glükomeetrid - kõige vajalikumad seadmed - ilma nendeta on võimatu jälgida vere suhkrusisaldust. Igaüks suudab seadet vastavalt vajadustele leida, näiteks nägemispuudega inimestele sobib rääkida veresuhkru meeter, on mugav kasutada Optium Xeedi vere glükoosimeetrit, et analüüsida lapsi väikese väikese tilga tilga verega ja lisaks võib vere ketooni taset sama seadmega mõõta.\nPoes on ka ortopeedilisi tooteid: sisetallad ja padjad, mis toetavad seljaaju sidumisi, roskasid ja jalutajaid. Siin saate osta stetoskoobi oma isiklikult ja te ei arva, et arst on enne sind silma peal hoida palju inimesi stetoskoobiga.\nInimesed, kes põevad reuma, artroos, artriit, leiavad endale kasuliku toote - kaameli karvkatte tooted. Camel juuksed täiuslikult soojendab, aktiveerib regeneratiivseid protsesse kudesid, leevendab turset ja põletikku.\nSageli teil on tonsilliit, tonsilliit - peate lihtsalt olema inhalaator. Pöörake tähelepanu seadmete valikule, Dichekis on erinevad inhalaatorid: lastele on see armas mänguasja, mis muudab meditsiiniprotseduuri mänguks; ultraheli - võimaldab sissehingamist maksimaalse mugavusega; Kompressor - mugav sagedaste protseduuride jaoks.\nPakume diabeedi tooteid, insuliinipumpasid, kulumaterjale, testribasid ja vere glükoosimõõtjaid, tuntud tootjate nagu Microlife, 77 Elektronika, Medtronic, Abbott, Bayer, Becton-Dickinson, Beurer, Eli Lilly, IME-DC, LifeScan OneTouch, Aventis, Akku Chek, Diamedikal, Diaultraderm, Novo Nordisk, Taydok, Elta, satelliit.\nMeie valik on oluliselt laienenud! Kutsume teid külastama kõiki jaotisi, et tutvuda meie toodete täieliku loendiga. Otsusta iseennast - meie kaupluses saate valida absorbeeriva aluspesu: ühekordse kasutusega absorbeerivad mähkmed, uroloogilised padjad, täiskasvanute mähkmed.\nPood on kohustatud tegema koostööd parimate Euroopa ja Venemaa meditsiiniseadmete ja -toodete tootjatega suure hulga kaupade jaoks. Sait tutvustab elektroonika, Abena, Loana, Aventise, Bionime'i ja teiste ettevõtetega tooteid.\nKõik need on kvaliteetsed tooted, mida meie ettevõtte töötajad ja juhtkond on katsetanud.\nMeie veebisaidil saate uurida kõiki Venemaa turul olevaid glükomeetreid, võrrelda nende olulisi parameetreid ja osta ka testribasid soodushinnaga.\nKui vajate abi, võite pöörduda meie juhataja poole telefonil Moskvas: (495) 640-33-83. Meie müügimeeskond aitab teil valida sobivaid diabeedi tooteid, testribasid ja veresuhkru meetodeid tööpäevadel kella 10.00-20.00 (Moskva aeg) ja laupäeval kella 11-17.\nTere tulemast meie uuele saidile, millest nii teie kui ka me unistanud nii kaua! Loodame, et siin on palju mugavam tellida, lugeda kirjeldusi ja vaadata toote pilte. Me võtame rõõmuga vastu oma kommentaare saidi DiaChek uue disaini kohta.\nMe peame seda hea märk sellest, et meil õnnestus luua uus veebileht maailma diabeedipäeva eelõhtul. Ma tahan uskuda, et meie pood aitab natuke võitluses teie haigusega.\nTähelepanu tuleb Venemaa Föderatsiooni õigusaktide kohaselt hoiatada, et kui otsustate osta testribasid, vere glükoosimeetmeid, diabeetitooteid (meditsiinikaupu), peate kõigepealt nõu oma arstiga. Võib olla vastunäidustusi.


Goddington Puhkemajad ja majutuskohad - Goddington, Goddington, Suurbritannia | Airbnb\nPuhkemajad asukohas Goddington\nParima hinnanguga puhkemajad asukohas Goddington\nKena ühe magamistoaga iseseisev korterHiljuti renoveeritud mugav iseseisev 1 magamistoaga korter, eraldi sissepääs. Suure tänava lähedal baaride ja restoranidega. 15-minutilise jalutuskäigu kaugusel Orpingtoni jaamast, mis pakub suurepäraseid linke Londonisse (kiirrong 20 minutit Londoni sillale) või 15-minutilise jalutuskäigu kaugusel Sevenoaksist ja mujalt. Kohalike busside puhul on bussipeatus 2 minuti jalutuskäigu kaugusel. 10 minuti autosõidu kaugusel M25-st, London Gatwickist 32 minuti kaugusel. Tasuta parkimine sissesõiduteel või tee ääres. Kostüümid, paarid, üksi seiklejad ja äritöötajad.\nRuum saadaval Suur-Londoni eeslinnasPeaaegu dekoreeritud magamistuba kahekohalise voodiga. Vajaduse korral võib lisatasu eest peatuda lisakülaline (täiskasvanu või laps). Külalised saavad kasutada kööki, vannituba, söögi- ja eluruume ning aeda. Tee, kohv või ürditee on sinu jaoks saadaval. Mul pole midagi selle vastu, et sa köögis süüa teed, kuni söögitoas süüakse. Tervitame külalisi igasugusest kultuurilisest ja etnilisest taustast. Reisimine Londoni kesklinna rongiga on kiire ja lihtne.\nAvar kaasaegne korter: Greater LondonVõluv, kaasaegne, avar, hubane 1-magamistoaline korter 4 külalisele, mis asub mugavalt Orpingtoni kesklinnas. Ainult 7-9 minuti kaugusel Orpingtoni rongijaamast (London fare Zone 6) ON REGULAARNE RONGILIIKLUS LONDONISSE (17min Londoni sillale, 20min Londonisse Waterloo East, 27min Charing Crossi). Ideaalne asukoht neile, kes soovivad külastada Londonit ja reisivad autoga EUROOPAST DOVERI kaudu (66 miili / 70 minuti autosõidu kaugusel). GATWICKI LENNUJAAM on vaid 35 minuti autosõidu kaugusel.\nPopulaarsed mugavused linna Goddington puhkemajades\nMuud toredad puhkemajad asukohas Goddington\nSingle Room in modern home\nSecluded Log cabin surrounded with nature\nDouble Room for professionals incl WIFI\nGuest Suite,2 bedrooms, Kitchen, Lounge, London Z6\n· Pratt's Bottom\nOmapärane, omapärane, kompaktne ja iseseisev\nXL(240sq ft)ruum, 26 minutit kuni LDN sild- magab 4\nDownstairs Ensuite double bedroom to rent £35 pn\nGingerbread House in a quiet woodland setting